url: =Siamsin pahtawina ~ T. Sawm Lian :: ZOMI DAILY\nSiamsin pahtawina ~ T. Sawm Lian\nposted on 1 May 2017 at 3:00 am Lomkholna: Article, Sawmlian\nAmasain hun hoih hong pia Topa Pasian tungah lungdam ka ko a, Vapar Students’ Union (VSU) makaite, khuasung makaite leh hih huna hong kihel mipite tungah lungdam kong ko hi. Hih bang hun hoih leh manpha hong gel V.S.U makaite thusiam ka sa a, pahtawi ding kilawmte pahtawina hun 2-veina bang zang theita i hih manin khantohna lianpi-in ka tuat hi. Deihsakna tawh thugen dinga hong kisehna ka zahtak a, thu tam lo tawh tha kipiakna leh ngetna, mi nam li tungah kong nei nuam hi.\n1. Sangnaupangte : Siamsin sangnaupang hih hunah pahtawina a ngahte leh hong kihelte, hih ciang i tun theihna pen Pasian hong kepna ahih lam mangngilh kei ni.\nAmasa penin Topa zahtakna pen pilna kipatna (Pau. 9:10; 15:33) ahih lam mangngilh kei un. Pasian kiangah pilna ngen un, mi khempeuh adingin amah dikin cingh hi (James 1:5).\nBang hanga sanginn-ah haksapi, nei lo pipi in kipai hiam? cih ngaihsut kisam hi. Pilna a kideih man hi. Tua pilna nei dinga na sin laiun, mi lakah gamtat luhek, nuntak kampau kidawmin, mipil gamtat bangin gamtain, gen dinga kilawm leh kilawm lo khentel un. A hun leh mun tawh kituakin gamtat siamin, nasep hun cianga kizem zetzat a zumhuaina thei un. A kizem mi hi loin, pumpi leh lungsim a siangtho hih ding hanciam belin nei un. Kumpi leh pumpi in a deihloh zu dawn, za tep, tuibuk muam etc. ahih lo, a zang lo dingin hanciam un.\nKhuapi sunga omte aw, khuapi sungah mi hoihlote hoihlohna teng khua-ah hong ciahpih kei un. Mite bangci bangin khangto a, bangci bangin nungta uh hiam? cih kanin, mihoihte nuntakna panin khua sung khantoh nading, i minam leh gam khantoh nading hong geel un.\nNu leh pa te’n vok kuang tung liang a, a duh uh ne ngam loin, a deih uh zong nei thei loin pilna hong deihsakna uh hanga hong vaakna uh mawksuaksakloh ding hanciam penin nei un. Tua hong sum piakte zuu leh drugs addict nading peuhin zang kei un. Sumin a cit lohpi’n mi neih bang deih manin leiba liangin mobile phone peuh lei mawkmawk kei un.\nMi tawh kitot, kisel pelh sawm unla, lamdung kawngah la peuh sa-in awng lualua kei un.\nKawlgam, Vaigam leh muntuamah na pai uh ciangin minamdangte lakah na hihna (identity) ahi min, minam zia le tong, pau le ham, lai zahpih ngei kei unla, Zomi nam a minphat theih nading hanciam un. Na mipih na sapihte zongkhia unla, tuate tawh kithuahin, zingvai nitakvai hawmkhawm un. Tua hi leh, na dahni leh na lungdam niin na buai kei ding hi.\nHaksatna a om lo dingin ngaihsun ngei kei un la, tuate panin cihtakna, kuhkalna, leh thanuamna nei un.\nMi zakta thei lote hi loin, a zakta lo theite hih ding hanciam un. Mipi vante (public properties) na kep zawh kei uh leh zong a siasak mi pa/nu hi sese kei un.\nNgimna tupna kician nei-in, tua tungtawnin na innkuan, na minam, na gam a khantoh theih nading geelna kician nei un.\nLai sim a thanuamte hih ding hanciam un la, ‘lai tam sim lua ing’ ci ngei kei in. Mipil te’n lai tam sim mahmah uh hi. Thu leh la, lai leh laibu manphatna theiin, Zopau, Zolai khantoh nading hong hanciam unla, zuih ding a hoih, sep ding a kilawmte hong gelhkhia zelzel un.\nMi’ na deihgawh kei unla, a kilawmlopi a sum muhna lunggulhin nei kei un. Mi huanah lutin mi khai suksiat, guksak a kilawmlohna leh Pasian in a deihlohna phawk un.\nMikang leh Korea film na etna uh panin a kizemna uh leh kammal hoih lote bek ciing (copy) loin, nu leh pa a zahtak siam dan uh, u leh nau a ki-itdan uh leh a hanciamnate ciin-in nei zaw un.\nNa pilna, na siamnate uh haksapi a hongvakna uh hang hi cih phawkin, na nu na pa simmawhna in zang ngei kei un. Amaute hanga hih ciang a tung na hih lamuh mangngilh kei un.\nPilna pen — Kham tawh kilei zolo, ngun tawh aman seh theih hi lo hi (Job 28:15, Pau. 3:14), Pilna nei-in, thu a thei mipa a lungdam mi hi (Pau. 3:13), Neih khempeuh beilawh zongin zon ding hi (Pau. 4:7), Anei nuamte kithuhilh ut a, kitai utlohna pen haina hi (Pau. 12:1), Hinna tuinak hi (Pau. 16:22), Thahatna sangin hoihzaw hi (Pau. 24:5), Khuaizu tawh kibang hi (Pau. 24:14), Adeih mi in a pa lungdamsak hi (Pau. 29:3).\nPilna in — Khan sausak a, huahna & pahtawina zong pia thuah hi (Pau. 3:16, 9:11), Nuntakna nuamsak, lungmuang takin omsak den hi (Pau. 3:17), Siatna pan hong hu ding a, lungmuang takin omsak ding hi (Pau. 4:6), Mi lianin bawl ding, pahtawina ngahsak hi (Pau. 4:8), Pahtawina leh minthanna tun ding hi (Pau. 4:9), Inn lam hi (Pau 9:1), Lung duaisak hi (Pau. 19:11), Lungmuangsak hi (Thna. 7:12). Tua ahih manin, Pilna siamna pen zon ding, i neih theih nadingin neih khempeuh a beilawh zong a zon ding ahi hi.\n2. Nu leh pate : Nu leh pate aw, ta hong nei buang na hih manun ka pil, ka siam, ka theih nadinguh hanciam belin hong nei unla, thankhik ta neih bangin hong nei zelzul kei un.\nSanginn hoihah ka kah theih nading uh hong vaihawmsak unla, lai ka sim uh ciangin lungsim a pialsak thei thu tuamtuam tawh ka kipelh theih nading uh hong hanciampih un.\nNa zu dawn ding uh a lei dingin hong sawl ngei kei unla, za tep pan ding leh tuibuuk muam ding la ding peuhin hong sawl ngei kei un. Tuate ko zat dingin na deih kei uh leh etteh theih dingin hong kipuahpha un.\nSanginn a ka nuntakzia uh na theihtheih nading u’n siate langbawl kei unla, amau tawh semkhawmin pilna ka neih nading uh hong vaihawm un.\n3. Khua sung makaite : Khua makai na hih uh mah bangun hih khua sungah mite sang a kah nop nadingin sanginn hoih neih ding hong hanciam un. Na thuneihna ciang uh theiin, hangsan takin nung leh ma khual kawmin na hong sem un. Sanginn manphatna hong kimang-ngilh bawl kei unla, mailamah khua, pawlpi, minam, leh gam a makai dingte hong makaih khial het kei un.\n4. Sangsiate : Siate aw, a kisin cil sangnaupangte pen na tu na ta, na sanggamte vive hi uh a, a mawlna, haina, leh theihlohnate hangin hong simmawhsak loin, pilna, siamna, theihna a neih nadingun lungduai takin hong hilhsak un. Leitung pen a dik leh dik lo, a sia leh a pha omkhopna ahih lam hong hilhsakin, cihtakna, muanhuaina, lungduaina, kuhkalna leh thanuamnate a neih theih nadingun na siamnate uh siit loin hong zang un.\nGuallehna leh dahna pen mi khempeuh in a thuak uh hi a, a thuaksiam dingin leh, gualzawhna leh lungdam hun cianga lungdam a siam dingin hong hilhsak unla, pahtawi dinga kilawmte pahtawi siam dingin sinsak un. Mi van deihgawh luatna, huaihamna, mi simmawhna, mi elna lungsim a neihloh nadingun hong hilhsak unla, Laibu manphatna hong hilhsak pha mahmah un.\nAma hih theih ciangah a lungkim ding leh, amah leh amah kineu-et lo a kimuanna tawh kiniamkhiat dingin sinsak un. Amah leh amah kimuanngamna lungsim hong guatsak un, tua hi leh mite muang thei pan ding hi.\nUpa zawte thu man ding leh zahtaksiam a kisapna hong hilhsak unla, a lungkiat ni a zong a maitai theih dingin hong pattahsak un. Lungnem takin hilh unla, ahih hangin ngekbawl kha kei un. Na tate sang kahna sanginn a siate’n naupangte a makaih dan dinga na deih uh bangin hong makaihsak un.\nNa nasep uh pen nasep thupi hi a, khantohna tawh kizom ahih manin a semte zong mi thupi na hi uh hi. Tua ahih manin citakin, a kilawm ciang bek hi loin itna tak tawh hong sem un. Note nasep hoih hangin innkuan, khua, minam leh gam in khantohna kingah hi. Tha hong san unla, hong hanciam kikik un.\nKhanglui te’n, “Mi bawlin kisia lo a, ei leh ei kibawlin kisia” a cih mah bangin, nu leh pa, leh siate’n hong deihsak mahmah hangin a lawhcing-sak ding sangnaupangte i hi hi. Kuama’n eisep tang hong sepsak lo ding a, ei seploh manin kuamah sumh tuan lo ding hi. Tua ahih manin, lai simna-ah lawhcin nadingin eimah mahmah a kisam pen i hi hi. “Rom khuapi ni khat sung beka kilam hi lo” a kicih mah bangin, kum bul pan a i sepna hangin kum tawp ciangin lawhcinna kingah thei pan hi. Pilna a nei khin mihing leitungah om ngei lo a, sih donga kisin nading leitungah i tunna ciangciang panin mainawt ni.\nPahtawi dinga kilawmte pahtawi ni. Ei leh ei kipahtawi kei leng kuan hong pahtawi ding hiam? Ei leh ei i kipahtawi ciang etlawmin, namtui mahmah hi. Lungdam.\n(Hih thu Dt. 28.12.2010 zan a Siamsin Pawhtawina, Vapar khua-a a kizatna-ah Tg. T. Sawm Lian, Adviser, VSU in a gen hi. Hih hunah kum 2010 sunga lai simna-ah Distiction a pass 28 leh Board Exam a pass mi 4 tungah pahtawina kipia hi.)\nPrevious: Singapore gamsung MRT meileng Station gei ah Taxi khat meikang in puakkham\nNext: Christian Hymn te’ tangthu: Zeisu In Van Ah Tokhom Nusia A\nEgypt Palm Sunday kikhop laitak Bomb puakkham, mi 36 si in 100 val liam ~ ZD\nKandawgyi Palace Hotel meikang hangin mi 2 si, akatna ahang kitheinailo\nHosanna ~ T. Sawmlian


timestamp: atn

url: =Khush_Mendossa - 14 juil. 2012\nPeaches - 09 juil. 2012\nKhush_Mendossa - 09 juil. 2012\nKhush_Mendossa - 06 juil. 2012\nPeaches - 05 juil. 2012\ngices - 25 juin 2012\nKhush_Mendossa - 18 juin 2012\nPeaches - 13 juin 2012\ngices - 07 juin 2012


url: =Ei - A Bang Teng ?\nTedim, Tonzang, Cikha, Lamka, Singngat, etc cihte Zokam pan pusuak linlian minte ahih manin Zomi leh Zogam hong deihgawh khat in tuipi gal pan a min hong phuaksak hivetlo hi cih kitel hi. Rangoon, Bombay, etc cihte bel a mite min piak hilo in a tungnungzaw te in 'zawhthawhthu' tawh a piak uh min hi a, khantawn a kikhomloh ding theihsa ahih mah bangin a hun a cin ciangin a min kilaih ziau lel hi.\nZomi te mah bangin midangte in zong amau-a ciat mah na telsawm uh, na theihsawm masa uh ahih manin midangte gam leh zia leh tongte na kan khin masa zolo uh hi. Ei a midang i hilh zawh ding kisam a, ei a i theih mahmah khit ciang midanga zong i theih leh tua pen pilna hi. Ei neih leh lam tello pi a midanga thupi bawl gawp keei, midanga peuh thupi ngaihsut masak zawkna pen mihai khat in amau inn sang midang inn ah a teeng den keei nop mah tawh a kibang ahi hi. Tua bang mi pen mikim theihna bangin a 'kisam khat om' na hi gige hi.\nZomi ngeina - ki itna, kingaihna, kideihsakna, kikhualna, kipahtawina, kihuaisiamna, khat leh khat kilawmtatna, khat leh khat kidomtuahna, nopni dahni a kihuaina, etc cihte khempeuh Zomi pen Zomi ahisak ahih manin a thupi-a a thupi kei zongin Zomi ngeina, Zomi zia ahih manin Zomi khat adingin tua zia leh tong paih theih hilo, paisan theih hilo hi. Lamgei ah puk khat a kiphong te ihih mah bangin a kisamzaw diak a om ciang a kihuhtuah liailiaite ihi hi. Phat tuak, pahtawi tuak a om ciang aki pahtawi, zu leh sa tawh khuang beenga lamkhawmte ihi hi.\nZomi aw, nang ateng na thei hiam? Zomi zia leh tong teng na kan ngei hiam? Midangte zia leh tong te bek thei in nanga teng na theikei kha hiam? Na kisittel nuam hiam? Zomi ten Zomi mi leh sa a hung mahmah bangin gamdangte in zong amau mi leh sa na hung mahmah uh hi. US citizen khat pen gamdangah tuahsia in kisapna nei leh a gam leh a mipihte in na delhpah uh a, galkap leh kumpi a kisap leh zong na delh ngeingai pah uh hi. Mihing ngeina tua ahi hi. Amau a ciat mah amau mipih sapihte in na delh masa hi. I naihna mun leh phual ateng kidelh peuh leh a kisam teng kisutuah thei pahpah hi. Gamlapi ah kisapna aw a ging leh gamlapi mah pan a dawnna aw zong a ging ding ahi hi. I gam huai ding a kisap leh a ahuai ding eimah ihi hi. I pau leh ham puah ding akisap leh a puah a zuun ding eimah mah ihi hi. Midangte in zong amau a ciat mah puah ding zuun ding nei uh a, ei a hong puahpih zuunpih masa manlo uh hi.\n'Zawhthawh thu' tawh gam khangto nailo leh minam khangto nailo gamte ah minam dangte nasem in kisol thei a, zawhthawh thu tawh nasep kiguan bek hilo in amau zia leh tong khempeuh zong a zui dingin kisawl, kiumsak, kizawhthawh thei hi. A neu tung pan a kizawhthawh khinsa te pen a liat a gol dong nangawn in tua bangin hong kizawhthawh hi cih peuhmah theilo in Faro khut nuai ah saltang Israel te mah bangin a mit uh, a lungsim uh na mial khipkhep hi. Faro khutsungah sila suak Israrel te tuni in i mitkha tawh i et ciangin Israel te in 'thei kei si uh' 'tel kei si uh' 'hai si uh' i ci kha maithei hi. Ei zong ei leh ei ki en leng tua dinmun ah i om kha hiam cih kisuut a kul mahmah khat ahi hi.\nZomi a sang Zomi a hilo khat peuh i pi muh zawk khak leh bel Faro khutsung pan hotkhiat a kisam Israel te mah tawh i kibat khak ding ka lau hi. Pau hi in, lai hi in, ngeina hi in, nek leh dawn, silh leh teen zia hita leh.... ki enpha ni. Limlang golpi a kisap leh zong lei mai ni. Ei leh ei i kimuh kei leh zong mite hong muhna sangsiam ni. Laphuakpa khat in: Zomi te Zomi adingin.... na ci hi.\nZolai zang ding maw, midang lai zang ding cih dotna bang om zenzen leh - Zomi hihi lai ding maw midang suak ding? cih tawh kibang kha ding cihna hi. Zongeina kem ding maw midang ngeina zuilo ding maw cikha lehang - Zomi ihih a meetna om kei 'mangthang vet ni' cihna tawh kibang kha ding hi. A hun tawh kizui in Zomi ngeina leh Zolai te a kikheltoto ahih leh phamawh kei, Zomi a khempeuh pampaih ding midang a khatpeuh thupi muh pah keei ding cih pen thumaanlo, thudiklo ahi hi.\nNeihsa kepna zong Zomi te in i uangbawl mahmah ding kisam kasa hi. Zomi te pianna, Zomi te tangthu tuamtuam, Zomi te tenna gamte, Zomi te khuapi leh khuate khempeuh, Zomi te khantoh zelna cihte leh tuipi gal kahzia, kahhun cihte khempeuh taptung tangthu gen bangin i gen theih kim ciat hangin sanginn ah, sunday school ah, naupang leh numei te kiangah i gen man kei leh zong laisim thei khat peuh in ana gen theihna dingin Laibu in koih dingin hoih kasa hi. Hih pen laithei, thuthei, upa makaite leh minam makaite te khempeuh mawhpuakna ahi hi ka ci nuam hi. Naupang khat a a tangval ciang, a nungak ciang midang lawmdang khat peuh kiangah ZOMI cih limlim a gennop ciang a gen ding thu kicingtak in a theihna dingin a kipattah ding pen 'kei ka hi' a kici ngam Zomi khempeuh mawhpuakna hi. Laibu leh laidal in a om kei leh khat leh khat tangthu gen kibanglo a, unau suul khat piang zong tangthu theih kibanglo ahih manin Zomi tawh kisai thu leh la khempeuh laibu tawh gelh ziahziah ding laigelh thei, thu kan thei te tavuan, duty, mawhpuak, sep ding, masuan hilo hiam ka ci nuam hi.\nTua hi leh Zomi khempeuh in - khangthak leh khangluite in zong - Zomi a bang teng, Zomi a koi teng, Zomi a cih ciang bangteng huam cih tel pah ding uh hi. Tel mahmah ding zong ahi hi. Tu ciangciang ah a kitello hilo hi. Ahi zongin khangthak hong khangte pen minam dang lak ah hong khangkhia pianpianta ahih manin Zomi teng bek i ten lai hong bang nawnlo in hong 'deep thei' lohing lopa tam tektek ahih manin tuate lak pan i kikep,kidalna ding akisam ahi hi.\nEi-a bang teng, mi-a bang teng cih tel mahmah peuh leng Zomi maw, Kala maw, Kawl maw, Mikang maw... cih pen kitel mahmah ding hi. Ei-a leh mi-a i tel mahmah kei leh: "nang pen va-ak hi teh" hong kici leh 'himah ka maw leh' ciin kha dom liang in na kingaihsun thei ding hi. Tua pen ama-a leh mi-a a tel mahmah pa/nu adingin 'pillo' 'pilvailo' cih na tel mahmah ding hi. Zomi te leitungah a pil penpen minam khat hihang cih ihihna mite tungah lakkhia den ding hihang.\nBy : Hau Za Cin


url: =Thawhkik na Thuthuk: Mihing Pumpi Thokikding ~ Rev. Fr. Damian Dal :: ZOMI DAILY\nposted on 21 May 2015 at 5:40 pm Lomkholna: Article, Biakna, DamianDal\nThawhkik na Thuthuk: Mihing Pumpi Thokikding\nThawhkikna thu hangin mihingte tangthu kikhel hi. Nazareth khuami ahi Jesu Topa in sihna zo in, apumpi mahmah tawh hansungpan hong thawhkikna thu hangin, Pasian in amabawlsa mihing te pumpi mahmah zong a Tapa mahbangin thosakkik dinghi (bodily resurrection) cih thuthak hong hilh in, lungdamna thu hongtangko hi.\n(i) Singlamteh tung kithat in, hankhuk sungah akivui Jesu luang omnawnlo (empty tomb):\nHih in banglungdamna thu hongtheisak a, bangci bang lungdamna thu hongpuak ahi hiam? Jesu Topa in sitakpi hi. Kivui takpi hi. Ahizong in, mihing ahihna paaikhia lo in, amihing pumpi mahmah in mithanna vangliatna tawh hong thokik ahihi. Hihthu hangin, amah a upmi khempeuhte in zong, hun nunungni ciangin, i pumpi mahmah tawh thokikding hi cih, akigen theilo lungdamna thu hongpuak ahihi. Topa thawhkikna hangin, eite zong i pumpi mahmah tawh thokikding (bodily resurrection) ihih na thu bangzahin lungdamhuai ahihiam cih thu athak in hongphawksak hi. Eite kivuina hankhuk te ah i luanghawm te omnawn lo dinga, lei asuak eite pumpi, Leivui panin mihing honga hongbawl Pasian in, leivui pan mah in eite pumpi hong thosakkik ding ahihi.\nTua in thawhkikna taktak ahihi. Honpa Jesu hanga Pa Pasian hongpiak thawhkikna in, ama piansak, ama bawlsa pumpi leh kha kigawm mihing pen pumpi leh kha kigawmmah in, abit in, acingin athosakkik dinghi cihthu ahihi. Pasian in mihing abawl in, kha leh pumpi kigawm in na bawl a, tua kha leh pumpi kigawm a anungta mi pen, mihing ahihi bek hi (Pian 2: 7). Kha bek mihing hilo in, pumpi bek zong mihing ahi kei hi. Pumpi leh kha kigawma anungta mi in, mihing ahihi. Pasian in atapa neihsun hongpiak dongin itna lakkhia a, honghotkhiat pen, mihing ahihi. Kha bek hi lo, pumpi bek hi loin, kha leh pumpi kigawm mihing a gumkhia ahihi. Hih thu hangin, “kha” bek hingsak in, pumpi thosakkik lo hi leh, sihna ii zawh mihing pumpi atholo ahih manin, mihing thawhkikna omlo hi. Hih thuhangin, Topa hongpai kik ni mateng thawhkikna kicing (resurrection) omlo hi.\n(ii) Kha bek athokikding hilo in, Christ hongpai kikni ciangin i pumpi mahmah tawh Christ mah bangin athokik ding ihih nathu Paul in hong hilh in ah:\n“Ahi zongin a thuman taktak cilehang, a sisa mite zong hingkik takpi dinghi cih a kitel theihna dingin sihna panin Christ kihingkiksak khinzo hi. Banghanghiamcih leh mikhat hangin sihna a ommah bangin mikhathang mahin misite zong hin’kikna omhi. (…) Ahi zongin tua hin’kikna pen ama huntawh kizui-in a banbanin hidinghi. Amasa penin Christ hi a, Christ hongpaikik ciangin ama pawlte khempeuh hingkik dinghi” (1Cor 15: 20-23).\nChrist hongpai kikni ciangin, ama pawl te, amah a umte khempeuh hingkikding hi, ci ahih manin, Topa mahbangin, apumpi uhtawh hingkik ding, thokik dinghi cih thu ahihi. Kha bek nungta paisuak ding cihna hilo in, i pumpi leh i kha kigawm kikdinga, Jesu Topa in apumpi leh akha kigawm in hongthawhkik mahbangin, amah a ummi te zong amahbang mah in i thokik dinghi cihna ahihi. Ahi zongin tua athokik pumpi in, athokik Topa vangliatna tawh akituam, akikhel pumpi hi dinga, asiathei pumpi hinawn lo in, asiathei nawnlo pumpi in kikhel ding ahihi.\n“Peengkul nunung hong gin’ ciangin mitphiat kikal sungin i kikheel dinghi. Banghanghiamcih leh peengkul hong gin’\nciangin misite a sithei nawnlo dingin hongtho ding a, i vekpi-in i kikheel dinghi. A muatthei pumpi pen a muattheilo pumpi-in hong kikheel ding a, a sithei pumpi pen a sitheilo pumpi-in hong kikheel dinghi. A muatthei pen a muattheilo hongsuakin, a sithei pen a sitheilo hongsuah ciangin LaiSiangtho thu hongtung taktak dinghi. LaiSiangtho in, ‘Sihna maimangin gualzawhna in khuplet hi.Sihna aw, na gualzawhna koi-ah om a, midangte nasuksiat zawh nading nathahatna koi-ah om ahi hiam?’ naci hi” (1 Cor 15: 52-55).\nRev. Fr Damian Dal,\nPrevious: Dimno’ Nu laikhak – 17\nNext: Taan 10 Result Out ta ci!! Subject bangzah ah kia?


url: =Ezekiel 20 | Siantongluan.net\nEzekiel 20 |\nSal ka suah uh a kum sagih kum, a kha ngana, a ni sawm ni-in Topa kiang panin thu a dong dingin Israel makai pawlkhat ka kiangah hong pai uh hi.\nTua ciangin Topa in kei tungah thu hong gen a,\n"Mihing ahi Ezekiel aw, Topa Pasian ahi keimah in amaute tungah ka gen, Kei tungah thu a dong dingin hong pai na hi uh hiam? Kei pen a nungta Topa Pasian ka hih mah bangin note thudotin ka om het kei ding hi, ci-in gen in, hong ci hi.\n"Mihing ahi Ezekiel aw, amaute tungah thu a khen dingin na kiging nai hiam? Na kigin khit leh amaute tungah thu khen in. A pu a pate uh gamtat hoihlohna teng amaute phawksak in.\nAmaute tungah keima thugente gen in. Israel mite ka teel laitakin amaute tungah thuciamna khat ka bawl hi. Egypt gamsungah amaute tungah ka kilang a, kei pen Topa note Pasian ka hi hi, ci-in ka kigen hi.\nEgypt gam panin amaute paikhiatpihin, amaute-a dingin ka zonkhiatsak, bawngnawi leh khuaizu tui bangin a luanna gam ahi, gamsung khempeuh panin a hoihpenna munah amaute ka tunpih ding ni teek mahin ka kiciam hi.\nKei pen Topa amaute Pasian ka hih manin a muhdahhuai a milim itte uh paikhia-in, Egypt mite pasian manlote tawh a kinitsak lohna ding uh ka gen hi.\nAhi zongin amaute in kei hong demin, ka thugen hong ngailo uh hi. A muhdahhuai a milimte uh paikhia tuanlo uh a, Egypt pasian-te zong nusialo uh hi. Tua hi a, ka heh mahmahna teng Egypt gamsungah thuaksakgawp ning, ci-in ka ngaihsun hi.\nAhi zongin Egypt gam panin no Israel mite kong paikhiatpih ding hi, ci-in amau ompih mite zakin gen khin ka hih manin, tua bangin gim thuaksak leng keima min a daisak suak ding, cih ngaihsutna hangin gim ka pia kei hi.\n"Tua ahih ciangin Egypt gam panin amaute paikhiatpihin gamlak ka tunpih a,\na zui peuhpeuh a nuntak theihna ding ka thukhamte leh ka thupiaknate ka hilh hi.\nTopa ahi keimah in amaute pen mi siangtho-in ka bawlna thu a phawkna dingun kote kikalah thukimna limin Sabbath tan ding thu ka pia hi.\nAhi zongin Israel mite in gamlak nangawnah kei hong dem uh a, a zui peuhpeuh in nuntakna a ngahna ding uh ahi keima thukhamte leh ka thupiaknate a nial uh hi. Ka Sabbath-te zong nakpi takin siasak uh hi. Tua ahih manin amaute a maimanna dingin ka hehnateng gamlakah a thuaksakgawp dingin ka kithawi hi.\nAhi zongin Egypt gam panin amaute ka paikhiatpihna minam dangte in hong mu khin ahih manin tua bangin gamta leng, keima mindaina ding mah hi zel ahih manin amaute bangmah ka cih kei hi.\nTua ahih manin bawngnawi leh khuaizu tui bangin a luanna, gam hoihpen ahi, amaute tungah ka piaksa gamah amaute ka paipih lohna ding thu, gamlakah ka kiciam hi.\nTua bangin kiciamna ka bawlna pen, amaute in ka thupiaknate nialin, ka thukhamte zuilo uh a, ka Sabbath-te siasak uh hi. Amaute in kei hong biak ding uh sangin milim biak ding utzaw uh ahihna hang ahi hi.\n"Ahi zongin amaute ka khasiat a, gamlakah amaute ka susia kei a, ka maimangsak kei hi.\nA tate uh kiangah, Na pu na pate un a bawl thukhamte zui kei un la, amaute tat ngeinate zui kei un. A milim biakte uh tawh zong kininsak kei un.\nKei pen Topa ahi note Pasian ka hi hi. Ka thukhamte zui un la, ka thupiaknate bangin gamta un.\nKei pen Topa ahi note Pasian ka hihna na phawkna ding uh leh note tawh i bawlsa thukimna lim dingin Sabbath-te na siangthosak un, ka ci hi.\n"Ahi zongin a tate nangawn un kei hong dem uh hi. A zuite in nuntakna a ngahna ding ahi ka thukhamte palsatin ka thupiaknate manglo uh a, Sabbath-te siasak uh hi. Tua ahih manin, ka hehnateng gamlakah thuaksak gawpin, amaute a sumai dingin ka kithawi hi.\nAhi zongin tua bangin hih leng, Egypt gam panin Israel mite ka paikhiatpih hong mu mite lakah ka min dai ding ahih manin amaute ka susia kei hi.\nTua ahih manin leitung gam khempeuhah amaute ka thehthang gawpna ding thu, amaute tungah kiciamna dang khat tua gamlakah ka bawl leuleu hi.\nHih bangin kiciamna ka bawlna pen, amaute in ka thupiaknate nialin, ka thukhamte zuilo uh a, ka Sabbath-te siasak uh hi. Tua banah a pu a pate un a biak milimte mah a biakna hang uh ahi hi.\n"Tua ahih manin kei zong amaute-a dingin nuntakna a piangsaklo thukhamte leh thupiaknate amaute tung-ah ka pia hi.\nAmaute biakpiaknate mah tawh amau mah kininsakin, a tapa upa pente uh zong biakna-in ka piasak hi. Hih bangin ka hihna pen amaute gimpiakna leh kei pen Topa ka hihna thu a hong theihna ding uh ahi hi.\n"Tua ahih ciangin mihing ahi Ezekiel aw, Topa Pasian ahi keima thugen pen Israel mite tungah hih bangin gen in: A cihtaklohna uh tawh na pu na pate un ka min hong daisakin kei hong hehsak uh hi.\nAmaute tungah piak dingin ka ciamna gamah amaute ka paipih hi. Amaute in mual sang ahi a, singnim khat peuhpeuh ahi zongin a muh uh ciangin tua bang mun khempeuhah biakna a pia uh hi. Meihal biakna a piakna uh leh tuiphih biakna a piaknate uh tawh kei hong hehsak uh hi.\nAmaute kiangah, Na paina uh mun sangte bang ahi hiam? ci-in ka dong hi. Tua ahih manin tua huna kipanin tua munte pen Mun Sangte, kici hi.\nTua ahih ciangin Israel mite tungah Topa Pasian ahi keima thugen hih bangin gen in: Na pu na pate un a bawl mawhnate mah note in zong bawlin a milimte mah uh sulzuih ding na hi uh hiam?\nTuni ciangdongin note in a kipia ngei letsongte mah puakin, tua milimte mah biakna-in na tate uh na hal uh ciangin no leh no a kininsaktawm na hi uh hi. Tua bangin na gamtat khit uh ciangin no Israel mite, kei kiangah thu a dong dingin nong pai lai uh hi. Kei pen a nungta Topa Pasian ka hih mah bangin, note thudotin ka om het kei taktak ding hi.\nNote in na lungsim ngaihsutna uh khentat khinin, gamdangah a teng minam dangte mah bangin sing leh suang na bia nuam uh hi. Ahi zongin note utbang hithei ngeilo ding hi.\n"Kei pen a nungta Topa Pasian ka hih mah bangin, khut khauh tak leh ka vangliatna leh ka hehna tawh note kong ukgawp taktak ding hi.\nGam khempeuhah note kong thehthangna panin kong kaihkhopkik ciangin note tungah ka vangliatna leh ka hehna kong lak ding hi.\nNote pen minam tuamtuamte gamah kong paipih ding a, tua munah maitang kituahin note tungah thu kong khen ding hi.\nEgypt gamsung Sinai gamlakah na pu na pate uh tungah thu ka khen mah bangin tu-in note tungah kong khen ding hi, Topa Pasian in ci hi.\n"Note khauhtakin kong uk ding a, thuciamna kong zuisak ding hi.\nNote lak panin a lehdo thei mite leh kei tungah hong mawh mite ka lakhia ding hi. Tu laitakin a ompakna uh gam panin ka lakhia ding a, ahi zongin Israel gamah ka ciahsak kik kei ding hi. Tua ciangin Topa ka hihna thu na thei ding uh hi," a hong ci hi.\nTopa Pasian in, "Israel mite khempeuh aw, na milimte uh biabia un! Ahih hangin tu-a kipanin keima thu nong man uh kul ding a, na milimte uh letsong piakna tawh ka min siangtho na daisak nawn kei ding uh hi," a hong ci hi.\nTopa Pasian in, "Ka mual siangtho, Israel mual sang tungah Israel mite khempeuh in kei nong bia ding uh hi. Note tungah kong lungdam ta ding a, biakpiaknate, a limcipen piaknate, leh na letsong siangthote uh kong lamen ta ding hi.\nNa kithehthangna uh gam tuamtuam panin note hong paikhiatpihin mun khatah note kong kaihkhop khit ciangin a namtui na biakpiaknate uh kong sang ding hi. Note in kei nong biak manun minam dangte in a siangtho ka hihna hong thei ding uh hi.\nNa pu na pate uh tungah piak dingin ka ciam Israel gamsungah note kong tunpih ciangin Topa ka hihna thu na hong thei ding uh hi.\nTua hun ciangin, a kilawmloin na gamtatnate khempeuh uh leh nomau mah na kinitsak tawmna thute uh na phawk ding uh a, na gamtat siatnasate uh hangin nomau mah na kimudahtawm ding uh hi.\nNa gitlohna, na gamtatsiatna uh tawh kizui-in note tungah hong bawlloin, ka min a daikhak ding khualna tawh note tungah hong gamta ka hih manin kei pen Topa ka hihna thu no Israel mite in na hong thei ding uh hi, Topa Pasian in ci hi," a hong ci hi.\nTopa in kei tungah thu hong gen a,\n"Mihing ahi Ezekiel aw, leitaw lam gam en in la, leitaw lam gam siatna ding thu genin, leitaw lam gam tulakte a siatna ding thu genkhol in.\nLeitaw lam tulakte kiangah thu gen in la, Topa thugen ngai un. Topa Pasian in hih bangin ci hi: En un, tu-in gamhal a kipan ding ka hi a, na sunga om singkung a hing, a keu-in kangtummang ding hi. Kuamah in tua meikuang phelh zolo ding hi. A taw panin a khung dongin kangtummang ding hi.\nHih gamsung a halpa pen Topa ahi keimah ka hihna thu leh kuamah in a phelh zawhlohna thu mi khempeuh in thei ding uh hi, ci-in gen in," a hong ci hi.\nTua ciangin kei zong, "Topa Pasian aw, kei hong sawl kei in. Mi khempeuh in kei pen khiatna nei-a thugen theipa hi, ci-in a hong ngaihsut uh ka hi hi," ci-in ka nial hi.\nTedim Lai Siangtho / Laibu: Ezekiel 20


url: =Covid-19 in Zomite hong phongh hi ~ Khaibawi :: ZOMI DAILY\nCovid-19 in Zomite hong phongh hi ~ Khaibawi\nposted on 28 April 2020 at 3:12 pm Lomkholna: Khaibawi, News, Zomi\nCovid-19 in Zomite hong phongh hi (COVID 19 challenges to reunited and work together) ~ Khaibawi\nEsther 4:14 ah Jews mite makai Mordekai in Kumpinu Esther kiangah hih kumpi inn ah na tunna pen hih bang hun a mahding in a tung na hikha ding hi. Hici bang hun ah bang mah hihlo, bang mah semlo a na omcip leh Jews mite suahtakna ding leh noptuamnading a lampi khat hong piang veve ding hi, acih mah bangin tulai leitungbup natnalang Coronavirus ading in I omna gam leh mun, khua leh tui panin I khua I tui I gam I lei I mipih gilkial dangtak, nekding dawnding neilote ading sepkhopding, pankhopding hong phawksak hi.\nPiangthak Christian Kha Siangtho a nei khat ading, vaphual lungtang anei hing a kici khat ading, khutzep in ki theihmawhbawl in galet hithiat theih mawk hilo hi. I vengte mawksak denke a, a maute tungah khasiatna gengen ding hun zong hinawnlo in Pasian in no Zomite aw kithutuak leucin na gam na lei uh puahzoluading hi uhteh, mi muangmuang, mite tungah ki nganga in na vengte uh mai enin no leh no ki tawngtawng, ki siasia nawn kei un, a bangci Zeisu nungzui himawk na hi uh hiam? a hun omlai in kipuahpha leucin na laplaiding uh hi, hong cihna in kua mah zong hong sisaklo hikhading hi. Tua ahih manin:\n1. Zomi sum haute aw na sum na paite uh Zogam sung aom na mipih Zomita ding mah in zekkhia masa zaw un. Kawlgam sungah no mah a tualniam pen in hong kimu in tulai tak Zato kahding nangawn hong kideihlo, hong kilipkhap ahih lam phawkloding na hi uh hiam? Hih natna om kei leh Zomite khuapi Tedim ah ICU lamnading thu Kawl kumpi lam pan hong pialoding uh ahih manun hih hun hoih na zattheih uh leh no ading in khantohna khat hong suakding hi.\nNa sum na paite uh zanghlo in na om leh thakhat thu in natna ngah in si lecin na sumte pen vantungah lah puatheiloding na hih manin ahun omlai in na mipihtading mah un zekzaw un. Ka mi Israel te’n a gam a lei uh leh a khuapi uh Jerusalem mah thupisak in puahmasa uh hi. No zong Israel mite Pasian ei Zomite Pasian ci-in awngawng napi uh cin bang hangin na khuapi uh, na Zogam uh puahnuamlo, zunnuamlo in Kawlzang leh mundang peuh pibawl in puahsawm heihai mawk na hi uh hiam? Na sum na paite uh Zogam leh Zomite ading zekhia ziahziah un ci-in hong sam hi.\n2. Mi nam makaite leh MP,MLA te leh kumpi ading nasem khempeuhte aw kumpite tung leh tungsiah bek ah kinga kei unla, mipi ading nasem na hih manun sum haute leh NGO tuamtuamte kiangah pai in na mipihtading huhna ngetsak un. “Kawlmang thu akpi in phiatneih” cih paunak in nei hilo na hi uh hiam? Hong pia kei le uh a kamgen bangun hong gamta kei le uh heh in khasia in omlelding hi uh hi. Mipi in vote hong piak, tha hong piak hangin hici dingmun atung, asem na hih manun hici bang hun haksatna sungah om hithiat mawk ding na hi uh hiam? Na mipih te’ nangma huh loh phamawh hi.\n3. ZBA, TAB, SRBC makaite aw, a beisa a makaite kitel khialhna, ki khasiatna aom leh zong Christian vive hibuang kimaisak unla I Zogam khuapi Tedim puahkhawm dih ni. Tulaitak hih Coronavirus na Pawlpi mite un ngahle uh Falam Zato ah, Hakha Zato ah hong kilumsak hetloding a, Tedim Zatopi ah ut in uttakei leucin na pailoh uh hong phamawhding ahih manin inngua hahlopi in gamgua hah nawnlo in inngua mah hah masadih ni.\n4. Biakna makaite aw panmun leh Pawlpi sumpi zekding bek tawh buai in upna leh biakna kibang gegu Pasian leh Zomi min paulap in Pawlpi khenkham kawikawi in vakvak, buaibuailaiding I hi uh hiam? Hici bang tawh na buaibuailai tak sikha lecin vantunggam na tungtakpiding hiam cih zong kingaihsuthuai hi. Hici bangte tawh I buaibuai hangin I minam kikhenthang in I vengte nuaisiah leh Zato kahding nangawn in hong kideih loh tutkhoppihding a zong hong kideih loh phawkhuaitalo ding hiam? Ki puahphathuaitaloding hiam?\nI sumpite zong I Pawlpi mite ann nek tuidawn leina dingin zek ziahziah ni. A miteng hong sigai mawk leh I sumpite kua tungah zektuan mawkding, thu umlote piamangding maw, ahih kei leh Italy gam mun pawlkhat danin lamgei peuh ah paithang lelding na hi hiam? Nungzuipite hunlai in a sum a paite uh amau sungah a kitangsapna zui in zek in ann le tui nekhawm, dawnkhawm ahih lam uh phawk un. Vantungah sum kikeng theilo hi. Vantungah sum kisamlo hi.\nTedim Zato aom I sanggampa bang Zato ginalo in ICU omta kei leh Topa’n hong kepsak bekthamlo in a ngeina mah bang den aci asa kiam, na cih bang omtuanlo in tu-in Zato pan tuaktheitading cih thu zong I zakmanin lungdam mahmah hang. Cina lopi cina hong cihsak uh zong Tedim ah Zato hoih ICU omnading leh I Zogam leh I Zomipihte I puahkhopding I ki thutuahding hong deihsak zong hikhading hi. Hih natna om kei leh Tedim Zato ah ICU omding paulap tuamtuam nei in hong khaktan omlai khading hi.\nHih Coronavirus in I minam dinmun leh kuate tawh nasemkhawmding, kuate kitel kikteh vote piading cih hong telsak a, mipite in zong makai muanhuai taktak kinei maw ki neilo cih zong hong phawksak hi. Ei angsungding bek khual a, I minamsung khenkhawm kawikawi a, Sia. Enno in ot mawkmawk Theology acih bangin mipi mai ah kimawk phatphat, ei leh ei galhang, salpha, Pasian mizat bang kisakha in I om mawkmawk, I ki ngaihsut mawkmawkna pen phattuamna om hetlo, minam ading supna lianpi hizaw ahih lam phawk in, khanglo in I pianna Zogam leh I mipih Zomita dingin mapangkhawm, semkhawm liailiaita dihni cih Coronavirus na ngawn in hong phawksak hi.\nHih vai in I Zogam leh I Zomite sungah kilam thakna, hong omin tulaitak tuahsia, kisa, maineu kisai in I om hang, I pankhoptek nak leh a sawtlo in Topa’n Zomite hong ompihna hong telsak totolai dinga tulaitak I thuakna khempeuh thupha tawh hong heisak in Zomi bup in I omna tek pa’n lungdam kohna lianpi I neikhawmding hi. Laisim mimak kim Topa’n thupha hong pia hen. The bright morning star will coming soon for Zomi and Zoland. Move on Zomi. Rev. Do Khan Khai – Zomi Daily\nPrevious: Tedim gam, Thangkai kual, Tuivial Update\nNext: Corona natna ~ Dr. Howard Mang\nTulaai Leitung Thuthang Tuamtuam Updates Jan 13,2015\nIndia ah numei khatin amah abuansawm pasalkhat ii azang tansak\nTulaitak Pope Francis South Korea ah


url: =Motorcycles For Sale Near Me near Michigan City IN 46360\nBy medtech On December 12, 2017 Tagged Bike Sales Michigan City IN 46360, Bikesales Michigan City IN 46360, Buy Motorcycle Michigan City IN 46360, Buy Used Motorcycle Michigan City IN 46360, Cheap Motorbikes Michigan City IN 46360, Cheap Motorcycles Michigan City IN 46360, Cheap Motorcycles For Sale Michigan City IN 46360, Cheap Used Motorcycles Michigan City IN 46360, Harley Davidson For Sale Michigan City IN 46360, Harley Davidson Motorcycles Michigan City IN 46360, Honda Motorcycles Michigan City IN 46360, Motor Bike Michigan City IN 46360, Motorcycle Michigan City IN 46360, Motorcycle Trader Michigan City IN 46360, Motorcycles For Sale Michigan City IN 46360, Motorcycles For Sale Near Me Michigan City IN 46360, Old Motorcycles For Sale Michigan City IN 46360, Second Hand Motorbikes Michigan City IN 46360, Suzuki Motorcycles Michigan City IN 46360, Used Bikes Michigan City IN 46360, Used Bikes For Sale Michigan City IN 46360, Used Motorbikes Michigan City IN 46360, Used Motorcycles Michigan City IN 46360, Used Motorcycles For Sale Michigan City IN 46360, Yamaha Motorcycles Michigan City IN 46360\nSecond Hand Motorbikes Michigan City IN 46360\nUsed Motorbikes Westville IN 46391\nBuy Used Motorcycle La Porte IN 46350\nCheap Used Motorcycles Kingsbury IN 46345\nMotorcycles For Sale in Michigan City IN. Get prices, specs and photos on all new motorcycles.\n8157 Andover Court


url: =Na pasal (na lawmpa) nalungkimsak nading nam 4 omhi :: ZOMI DAILY\nposted on 15 January 2016 at 9:36 pm Lomkholna: Article, NaaLian, Theihhuai\n1. An lim nono tawh vak (agilpi hawmsak ngeilo)\n2. Sumkep siamdan\n3. Ami ngait kepdan\n4. Nang leh nang ki kepdan\nHih number 1. nabang aa apsal/lawmpa akem numei pen lungsim picing penpen a hihi ci hi.\nTua bang zi anei pasal khat pen-ahampha mahmah mi ahihi kici hi.\nTuabang numei in apasal lungkimsak aa suahtakna apia hi ci hi.\nAma aading lametna pen- a anlim tuilim huante alawmpa in ahun sim aa leh limsa takaa anek ziahziah ding a hihi.\nHih nummber 2.na azangh numei pen aval tei numei khat a hihi ki ci hi.\nSum pen- pasal nuntakna, sum in pasal khat ukzo cih lungsim nei a hih man a hihi.\nNumei pawlkhat in tuabang aa ngaihsun thei hi.\nTuabang numei in,sumtawh nakhempeuh ki semthei cih lungsim nei ahih man in, apasal tawh sawt kiplo ding hi.\nHih number 3. nadan azui numei khat pen- ngaihsutna kicing zolo khat a hihi ki ci hi.\nMihingkhat pen suahtakna pialo aa, ahencip nuam lungsim pua mikhat a hihi.\nTuabang lungsimnei numei tawh innkuan khawmding kua mah ut ngeilo ding hi.\nBawng khaukhih aa utbang aa kikaih bang in kua mah ut ngeilo ding hi.\nTua bang azang zi (numei) khat pen- a innkuan sung pen- nitum lam ma nawh lam hita hi.\nHih number (4) na azang numei pen numeipil ahihi. Hih bang numei khat in leitung ah, akippaisuak aomloh lam a thei a hi hi.\nPasal khat pen, anlim piakna tawh, sum zat siamna tawh,ami ngiat kepsiamna tawh avek aa ngaihsun khawm thei a hih man-in, amah leh amah a ki kemsiam numei pen lamet na atawntung in nei den ahih lam atel numei a hihi.\nNumei khat aa na pian aa leh, nang leh nang na ki kepsiam kul aa, mi aa ding nungta hilo aa nang leh nang anungtazo numei khat na hihding a kisam pen a hihi.\nNakhempeuh ah, lungduai tak aa ngaihsun theiding, na pasal bangzah tak in ahau zongin, tua hauhna tung ah ki diahlo aa, tua te azangsiam leh- mihing te nuntak ziah atel mahmah numei khat na hihding kisam mahmah hi.\nAmah leh amah aki kepsiam numei khat pen-apasal in anusia/akhen phialzong in,apiang thute maitai tak aa kaantan zo numei khat ahihi. Banghang hiam cih leh! ama nuntak na pen- pasal khat ii zi ding bek hilo,amah leh amah nungta thei/ nungta zoding cih lungmuanna nei ahih man in maitai tak in om den zo hi.\nNang bang ci numei na hi hiam?\nNang bangdan numei khat tawh na kiteng nuam hiam?\nPrevious: Khasiangtho ei te tawh hong omkhawm\nNext: Zomi te Malaysia gam I lutzia ~ Nang Khan Pau


url: =Joseph A Tops | Nwt Jet Black Blouse Velvet Semi Sheer | Poshmark\njdcole86Updated 5 hours ago\nNWT Joseph A Jet Black Blouse - Velvet Semi Sheer\nNWT Joseph A Jet Black Blouse - Velvet Semi Sheer w/ Attached Tank Top - Large 95% Rayon/5% Spandex Features: Pullover, Blouson, Stretch Accents: Textured, Black Velvet\nbandongirl and one other like this\nJoseph A. boho festival black tassel blouse C4\nJoseph Allen Sweater/Blouse\nJoseph A Ladies Top\nCream front tie blouse\nJoseph A. Blue shirt\nJoseph A Sheer Yellow Blouse Lined inner Tank top\nJoseph A Batwing Sleeve Top with Bead Detail 2x\nNew Joseph A Top Boho Womens 1X Embroidered\n🆕 Joseph A White Cream Turtleneck Sweater NWT\nJoseph A. Pink Crochet trim halter blouse\nJoseph A boho blouse\nJoseph A. Womens Crinkle Tops With Crochet Detail\nNWT JOSEPH A. DOLMAN SLEEVE CHIFFON TOP\nJoseph A- Cold Shoulder Blouse\nWomens Orange Blouse Joseph A Brand Size XL\nJoseph A Dolman Short Sleeve in Green Blouse S\nJOSEPH A pleated mock turtleneck high/low hem top\nJoseph A Womens Tan Blouse Boho Small\nCute Dress Top\nJoseph A Women's Crinkle Top Black XXL\nTan long sleeve blouse\njoseph A womens boho style top size L\nGolden yellow top\nMulti-color flowy Joseph A Blouse\nJoseph A Gray Draped Neck Top 3/4 Sleeves Small\nParis London Joseph A White Shirt Sz L\nJoseph A Chiffon Daffodil Top Large\nSilver Glam High-Collard Tank\n❤❤5 for $25♥♥ Joseph A color block top\nJoseph A Pink Blouse Size XL\nJOSEPH A SLEEVELESS BLOUSE WITH GEM\nFitted waist /larger sleeved grey top\nblack decree striped top\nblack express bandage top\nblack guess cutout top\nblack guess denim shirt\nblack heartsoul sheer top


url: =Chapter 1: PASIAN IN MIHING HONG ITNA - Zomi Adventist Innkuan\nKhrist Kiang Zuatna – Chapter 1: PASIAN IN MIHING HONG ITNA\nNATE leh Lai Siangtho in Pasian’ hong itna hong gen uh hi. Vana om ih Pa in nuntakna, pilna leh lungdamna nak ahi hi. A lamdang ahoih nate en dih in. Mihing bek hi lo, ganhing khempeuhte’ tangsapna leh nopsakna ding a hutna ngaihsun dih in. Lei a lungdam saka a thak suah sak nitang leh guahtuite, mualte, tuipite leh zangleite in Piangsakpa’ hong itna hong gen ciat uh hi. A pian sak khempeuhte’ kitangsapna nisima a hu pa in Pasian ahi hi. La phuak siam pa in zong:\n“Mi khempeuhte’ mit in Nang hong en uha, ahun hun in amaute’ an ding na pia hi. Na khut na phalha, a nungta khempeuhte na lungkim sak hi,” ci hi. (Late 145:15, 16).\nPasian in mihing a siangtho sinsen leh nuam a sa dingin bawl a; leitung zong Piangsakpa’ khut pan a hong om khiat laitakin, melhemna leh siatna neu kha beek a nei kei hi. Lungkhamna leh sihna ahong tun pen ki-itna thukham ahi – Pasian’ thukham palsatna ahi hi. Hi napi, mawhna pan a hong piang gentheihna sung nangawn ah Pasian’ hong itna hong kilang lai hi. Mihing’ bawlin Pasian in leitung samsia hi (Piancilna 3:17). Ling leh kiak – mihing’ nuntak agim atawl sak haksatna leh sittelnate – mihing’ hoih zawkna dinga a kiseh hi-a, mawhna’ hanga piang siatna leh kiam sukna pana mihing a dom tohna dinga Pasian’ pattahna ahi hi. Hih leitung a kisia ahih hangin dahna leh lungmanna ngentang hi khin sam lo hi. Nate’ sung mahmah ah lametna leh hehnepna thute om hi. Kiak tungah paakte palha, lingkungte paak in tuam hi.\n“Pasian in ki-itna ahi hi,” ci-in paak ngum khempeuh tung leh lono sel tung khempeuh ah kigelh hi. A langaihte uh huih laka a ging hiauhiau sak a it huai vasate, a gim namtui uh huih lak teng a kizel sak a deih huai paakte, a hiang zaam-a a nim dildial gamlak singkung sang pipite in, Pasian in pa banga limtaka a hong kepna leh A tate hong lungdam sak nuam a hihna hong lak uh hi.\nLai Siangtho in Pasian’ zia leh tong hong lak hi. Hong itna leh hong hehpihna te zong Amah mah in hong gen hi. Moses in, “Na thupina hong lak in,” a cih ciangin Topa in, “Ka hoihna khempeuh na mai-ah kong kilang sak ding hi,” ci hi (Paikhiatna 33:18, 19). Moses’ mai-ah Topa pai-in A thupina laka, “Topa, Topa in, khualna leh hehpihna, lungduaina, dikna leh cihtakna nei-a, mi tul tampite ita, khialhna, thu palsatna leh mawhna a maisak Pasian ahi hi,” ci hi (Paikhiatna 34:6, 7). Amah “heh hakin, migi mahmah hi,” “bang hang hiam cih leh Amah in mi-hehpih nuamsa hi,” (Jonah 4:2; Micah 7:18).\nPasian in van le lei-a a kisim zo lo nate tawh ih lungsimte Ama tungah khih hi. Na a tuamtuam te pan ahi-a, mihing’ lungsim in atheih theih ding leitung kikhihna aduai bel leh ato belte tawh ahi zongin, eite’ kiangah Amah mah hong kihil hi. Ahi zongin hihte in Ama hong itna a kicingin hong lak zo lo hi. Hih bangin a tuamtuam in hong kilah hangin, mite in kihtakna tawh Pasian a etna dingun, hoihna’ galpa in mihing’ lungsimte zing sak hi; mite in Pasian pen a genhak leh mawhna a maisak nuam lo bangin ngaihsun uh hi. Mite in Pasian pen a gi lo thukhenpa, a ngoltol, a phincil sumkhonpa banga a ngaihsutna dingun Satan in amaute khem hi. Mite’ tungah thu a khen theihna dingin mite’ khialhna leh mawhnate a en cik giugiau pa bangin Piangsakpa pen Satan in kilangsak hi. Tua ahih manin Pasian’ hong itna leitung mite’ kiangah hong lak ding leh Satan’ hong khemnate ahem khia dingin, Jesu hong pai-in mite lakah hong nungta hi.\nPa hong lak tel dingin van panin Pasian’ Tapa hong pai hi. “Kuamah in Pasian a mu ngei kei hi; Pa’ ang sunga a om Tapa khat tang bek mah in Pa a hong kilangsak hi” (John 1:18). “Tapa le Tapa in a kitheihsak nop mite simloh kuamah in Pa a thei kei hi” (Matthew 11:27). Nungzuite khat in, “Pa hong lak in,” a cih ciangin Jesu in, “Nang tawh sau veipi om khawm khin napi-in, Kei hong thei nai lo na hi hiam, Philip aw? Kei hong mu mi in Pa amu ahi hi; tua hi napi-in bang hangin, Pa hong lakin, hong ci na hi hiam?” ci hi (John 14:8, 9).\nLeitung-a hong paina thu a genna ah Jesu in, “Topa in, mizawngte’ kiangah lungdamna thu agen dingin Kei sathau hong nilh zo hi; lungsim kitamzante adamsak ding, thongkiate suahtakna thu agen ding leh, mit-tawte khua amusak ding; bawlsiatna a thuakte akhah khia dingin kei hong sawl zo hi,” ci hi (Luke 4:18). Hih pen Ama nasep ahi hi. Pai kawikawi-in thupha bawla, Satan in abawl siat khempeuh adamsak hi. Amah pai-in a cinate khempeuh uh dam sak ahih manin, inn khat beek ah cina-a atau khat zong a om lohna khua tampi om hi. Amah Pasian’ sawl ahih lam a nasepna in kilangsak hi. Ama gamtatna khempeuh ah itna, hehpihna leh khualnate kilang hi; Ama lungsim in mihing’ tate hong khasiat hi. Mihing’ kitang sapnate ahuh theihna dingin Amah in mihing’ pianzia hong la hi. A zawng bel leh a niam belte in zong Amah nai ngam uh hi. Naupangnote nangawn in Amah ngai uh hi. A khuk tungah kahto-in, itna le migitna tawh a kidim Topa’ maitang enen nuam uh hi.\nJesu in, thumaan kam khat zong ngawh gen lo-in, itna tawh gen khia tawntung hi. Mite tawh a kithuahna ah thusiamna, thukhualna le thungaihnate zang tawntung hi. Phawk theihna a nei mihingte’ tungah Amah ngongtat thei lo hi, na a kisa ding kam khauh khat zong pau ngei lo hi. Mihing’ thanemna zong mawh sak lo hi. Thuman agen ciangin itna tawh gen khia tawntung hi. Kineih khemna, up lohna le khialhnate a selpho hangin, a taina kammalte khitui tawh ging khia hi. Lampi, thuman le hinna ahi Amah a sang nuam lo, a it khuapi Jerusalem, Jesu in kah hi. Amaute in Honpa ahi Amah nial uh ahih hangin, Amah in amaute hehpih veve hi. Ama nuntakna pen angsung niala midangte khualna ahi hi. Mi khempeuh Ama mit ah manpha hi. Amah in Pasian’ thupina apuak ngei hangin, Pasian’ innkuan pih khempeuh a khualna-in hong kiniam khiat hi. Mi khempeuh mawh nei hi-a, a hon khia dinga Amah hong pai ahi hi.\nHihte in Ama nuntakna pana hong kilang khia Christ’ zia-le-tong ahi hi. Pasian’ zia-le-tong zong hipah hi. Pa Pasian’ lungtang panin khasiat pihna luitui hong luang khia-a, Christ tung tawnin mihing’ tate’ kiang hong tung hi. A migi, a hehpih thei Honpa Jesu pen “mihing-a hong kilang” Pasian ahi hi (1 Timothy 3:16).\nEite hong tat khiatna dingin Jesu hong nungta-in, gimna hong thuakin, hong si hi. Tawntung lungdamna ih ngah theihna dingin Amah “dahna athuak Mi-pa” hong suak hi. Gen khit zawh loh a vanglian vantung panin, mawhna tawh apoi ahem, sihna le samsiatna tawh amial cip leitung ah ahong pai dingin, hehpihna le thutak tawh a kidim A Tapa, Pasian in phal hi. Maizumna, zahkona, simmawhna, muhdahna le sihna athuak ding, Ama itna ang-lum le vantung-mite’ pahtawina a nusia dingin phal hi. “Eite’ lungmuanna dingin taina Ama tungah tu hi; Amah a kivuakna tawh eite ih dam hi.” (Isaiah 53:5). Gamlak khawng, Gethsemane huan khawng le singlamteh tung khawng ah a om lai en un! Kawk baang lo Pasian’ Tapa, mawhna van-gik kisuan hi. Pasian tawh pum khat ahi ngei pa in, mawhna hanga Pasian le mihing a kikhenna alau huai dan hong sin hi. A muk panin, “Ka Pasian, Ka Pasian aw, bang dingin hong taisan na hiam?” ci-a lunggim a kikona aw ging khia hi (Matthew 27:46). Pasian Tapa’ lungtang a kitam kham sak pen – Pasian le mihing akhen, a kihtak huai mahmah mawhna van gikpi ahi hi.\nAhi zongin hih kipiak khiatna lianpi pen, Pasian in mihing a it nading, hot khiat nopna lungsim a neih na dinga a kibawl hi lo hi. Hi peuh mah lo hi! “Pasian in leitung mite it mahmah ahih manin A Tapa khat bek a neihsun a hong pia hi” (John 3:16). Hih kipum piakna hangin Pasian in eite a hong it hi lo hi. Amah in eite hong it ahih manin hih kipum piakna Ama’n hong bawl hizaw hi. A puksa leitung ah A itna a hong sun suk theihna dingin Christ pen alawng ahi hi. “Christ sungah Pasian om a, leitung mite Amah tawh kilemsak hi” (2 Corin 5:19). Pasian in A Tapa tawh thuak khawm hi. Gethsemane a khakham veina le Calvary-a sihna ah Ki-itna Pasian in eite hong tatna a man pia zo hi.\nJesu in, “Tua ahih manin Ka Pa in Kei hong it hi, banghang hiam cihleh Ka lak kik theih dingin Ka nuntakna Ka pia khia hi,” ci hi (John 10:17). Tua pen, “Ka Pa in note hong it mahmaha, note’ man dingin Ka nuntakna Ka piak manin Amah in Kei nangawn hong it zaw-kan hi. Note’ Ai-awh leh Ciamna-kip Ka suahna, Ka nuntakna Ka piak khiatna, na leibatte uh le na thu palsatnate uh Ka kisuatnate hangin Ka Pa in Kei hong it hi; Keima kipum-piakna tawh Pasian’ dikna kilanga, Jesu a um mite a Diksakpa zong suak lai hi,” cihna ahi hi.\nPasian’ Tapa sim loh kuamah in eite hong tan khia zo lo hi; banghang hiam cihleh Pa’ ang lum a om pa bek mah in Ama thu gen khia thei hi. Pasian’ hong itna a sanna le a thukna a thei pa bek mah in tua itna kilang khia sak thei hi. A puk sa mihing’ tanga Christ kipum-piakna simloh bangmah dang in a mangthang mite kiangah Pasian’ itna gen khia thei lo hi.\n“Pasian in leitung mite it mahmah ahih manin A Tapa khat bek neihsun hong pia hi.” Mite’ laka hong nungta ding bek, mite’ mawhna apua ding bek le mite’ tanga a si ding bek a A hong piak hi lo hi. A puk sa mihingte tungah ahong pia ahi hi. Mihingte’ lawpnate le kitang sapnate Amah mah in ahong sin ding ahi hi. Pasian tawh pum khat ahi pa pen mihing’ tate tawh a kitat ngei lo khau panin Amah mah hong kizom hi. Mihingte pen Ka naute a hong cih ding Jesu maizum lo hi (Hebrews 2:11); Amah pen ih kithoihna, ih Palai le ih Sanggampa hi-a, Pa’ tokhom mai-ah ih mihing lim mah pua a A tatsa mite tawh pum khat ahong suak – mihing Tapa ahi hi. Hihte khempeuh in, mihing in Pasian’ itna kilang saka a siangtho nuamna a neih-na dingin, mawhna hanga siatna le kiam sukna pana mihing a domto ding ahi hi.\nEite hong kitatna ahi, eite’ tanga a si dinga vantung-a ih Pa in A Tapa hong piak khiatna in; Christ hangin eite bang suak thei cih ngaihsutna a sang zaw hong guan hi. Pa in a kisia mang ding minamte A hong itna – a sanna, a thukna le a zaina, John in amuh ciangin phatna le zahtakna lungsim adim in hong nei a, tua itna a liatna le a khona agen khiatna ding kammal kilawm amuh zawh loh ciangin, “En un, Pasian’ tate hong kicih theihna dingin Pa in eite’ tungah a bangci itna hong nei ahi hiam?” ci-in a en dingin leitung mite hong sawl hi (1 John 3:1). Hih thu in bang zah ta-in mihing hong manpha sak ahi hiam! Thu palsatna hangin mihing’ tate pen Satan’ mi kisuak hi. Christ hong kigawhna ih upna hangin Adam’ tate pen Pasian’ ta ih suak thei hi. Mihing’ pianzia ahong lakna tawh Christ in mihing’ dinmun hong laamto hi. Christ tawh a kizopna uh panin a puksa mite, “Pasian’ tate” cih min apua dinga kilawm asuah theih nading mun ah amaute kikoih hi.\nHih bang itna pen tehpih ding om lo hi. Vantung Kumpipa’ tate! A manpha Kamciam! Ngaihsut lian bel ahi den ding! Amah a it leitung mite Pasian in a itna! Hih bang ngaihsutna in ih lungsim hong zo-a, Pasian’ deihna lamah ih lungsim hong kai hi. Singlamteh khuavak panin Pasian’ zia le tong ih sutsut ciangin, hehpihna, migitna leh, thudik le thutang tawh a kihel khawm mawh maisakna ih mu semsem a, nu in a taimang a ta a ngaihsutna sanga a lian zaw itna le hehpihna a kisim zo lote ih tel muh zaw sem hi.\nSee also Zingsol- Lucifer Kiatna-2\nPrev post Buaina in Sabbath hi\nNext post CS 3: Pasian in Mihingte’ Piakkhiat Ding Ngen Sese


url: =Rev. Job Thawngno | Siantongluan\nRev. Job Thawngno\nA beisa hunah Pasian phatna dingin Tedim labu bek mah kizang hi. Hih Tedim Labu i cih pen Mikangte khanlawhna sunga kiphuak a kitei sawn ahi hi. Sia Vial Nang hun lai-a kipan, Sia Hau Go, Sia Kam Khaw Thang leh makai masate in tei-in a bu-in hong bawl uh hi. A tungin La dawng 15, 25 cih bang bek hi a, kibehlap toto-in tu-in dawng 400 val bang i nei hi. Biak piakna khempeuhah kizangin la dang kinei mel lo hi. Tu ni dongin hih late mah Pasian phatna leh biak piakna-ah kizang hi.\nAhi zongin kum 1970 Zogam khanlawhna hangin La lamah nakpi khantohna hong piang hi. Khanlawhna hangin la tampi kibehlapin, La tung tawnin khanlawhna zong piang hi. Bang hang hiam cih leh La in mite lungsim lawngin, bunin, khitui luangsakin, kikhelna piangsak thei hi. La in gamgi nei loin, Pawlpi deidan nei tuan loin nasem ahih manin La manphatna thupi mahmah hi. Zomite sungah Pasian mi zat La phuak siam leh La tawh Pasian nasem tampi hong piang khia ta hi. Khanlawhna hong tuncil lai-in Rev. Gin Za Lian (Lianbawi) in Mikangte Latom (Chorus) te hong tei-in Latomno ci-in biakna-ah kizang hi. 1980 kum pawla kipanin la phuak siam hong om ta-in Sia Lianbawi, Sia Thawng Kim, Sia En Lam Cinte makaihna tawh la lamah nakpi khantohna piang hi. 1980 kumin Sia Lianbawi makaihna tawh Cassette-ah khumin la hong kihawm ciangin mite lungsim lawng mahmah hi. Tua zomah Sia T.S. Khai, Sia Lengtong Pauno, Sia Lang Do Khup, Sia Thawn Kham, Sia David Kham, Sia David Suum, Sia T.L. Mungbawi cihte hong piang khia hi. Sia Thawng Kim in La dawng 100 val phuakin, Sia T.S. Khai in dawng 1200 val phuak a, dawng 200-300 phuak cih pen kitam mahmah ta hi.\nHih late pen tuhun ciangin “Latomno” kici nawn loin “Tualsuak La” kici a, a bu-in kibawlin min tuamtuam kineisak a, Zolimtui, Galhiam Labu, Khanlawhna Labu, Siansan Labu, Phatna Labu cih bangin min tuamtuam kineisak hi. Tualsuak late pen Gup khiatna lam, Lungdamna lam, Thupha ngahna lam, Leivui pana laptohna lam, Piakkhiatna lam, Lungdam Bawl la cih bangin kikhen thei hi. Hihte banah gamngaih la leh minam itna la zong tampi mah kinei ta hi. Biakinn sung nangawnah gamngaih la leh minam la kisa ta hi. Nidangin Kawl la leh Mikang la panin Zo kam tawh kitei a, tuhun ciangin Zokam panin Kawl kam leh pau dang tawh kitei zaw ta hi. Sia David Kham La pawl khatte bang pau dang nam 8 tawh kitei-in kideih mahmah hi.\nTualsuak late a kisak ciangin vial nih vial thum kisa a, kilotngah pahpah hi. Tedim Labu sunga late lotngah haksa kisa mahmah napi-in tualsuak late pen lotngah vive tawh kisa zaw hi. Late a manthat lohna dingin Cassette tawh bawlin khui 2000-6000 kikal bang a hawm khia zo om hi. Cassette khui panin CD, DVD, VCD tawh kibawlin gam tuamtuamah kihawmkhia a, kikem cing thei ta hi.\nA beisa hunah music van lam biakinnah kizang loin Dawi biakna bangin kingaihsun a, Guitar (Githa) bang diak pen “Dahpa Khuang” kici-in tangval ginalote van zat dingin kikoih hi. Khuang leh tumging dangte zong kizang loin daai takin biakna kipia hi. Tuhun ciangin a gamlum theithei dingin biakna kipia a, music lo tawh biakna kipia thei nawn lo cih ding hi ta hi. A nei lo pente in zong Guitar ahih kei leh khuang zang ta uh a, Piano, Organ, Keyboard leh Drum a zang tampi tak om ta hi. Music tum siam “Music Band” zong a hun khop kinei hi. Lengtong Band kici Hau Za Cin Pau, Kam Khen Thang, Go Hau, Sua Mang leh Pau Thawnte makaihna hi. Hornbill Band, Grace Music Band, Gatam Band cih bang omin, tu laitakin Tahan Sia Deihpi makaihna “Falcon Band” kizang mahmah hi. Tua mah bangin Music lam sin degree la zong i nei ta hi. Sia Tuan Khan Mung in Singapore pan, Sia David Suum in Philippine pan, Sia Nang Mun Lian in UK pen, Sia Nungbawi in USA pan music lam pilna hong ngah uh hi. Sia David Suum in music sinna Sang “Grace Music Institute” kici 2005 kum panin Yangonah phuanin kum 1-2 dong sin theihna om hi.\nTuhun ciangin khangnote sungah zawlla sa om nawn loin biakna la vive kisa ta ahih manin nakpi takin minam sungah kikhelna om hi ci-in kimu thei hi. Zola mal tawh biakna la phuakin Zola kaih tawh Pasian biakna a bawl zong om ta hi. Tonic Solfa bek hi nawn loin, Lungtui (Staff Notation) tawh Labu kibawl zong om hi. Hihte khempeuh pen La lam khantohna hi ci-in kimu thei hi. Topa pen phat ding a ut hi a, Zomite phat ding zong ut hi. “Aw” tawh a phat thei lote in zong i nuntakna mahmah tawh Topa phat thei a, a lungdamsak thei i suah tek theihna dingin Zomite khempeuh Topa’n thupha hong pia ta hen.\n(Hih thu pen Sia Job Thawngno in Nov.13, 2007 ni-a a gelh “Khanlawhna hanga La lam Khantohna” cih sung bulphuhin hong gelh khia ahi hi)


url: =Start Over You searched for: Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Videotapes ✖Remove constraint Subject: Videotapes Subject Files by subject ✖Remove constraint Subject: Files by subject Subject Social Activists and Public Advocates ✖Remove constraint Subject: Social Activists and Public Advocates Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Names Rent Stabilization Association of New York City ✖Remove constraint Names: Rent Stabilization Association of New York City


url: =Israel Kumpi gam in siatna a thuak ding hita hi. Zu a kham, a gam makaite lu tungah a om pak tawh a kibawl Kumpi lukhu bangin a minthanna maimangta hi. A lutang uh paknamtui kinuh napi-in zukhamin tukmangkhin uh hi.\nEn un, a vang a lian, a hat mahmah mi khat Topa in nei hi. A susia huihpi gialpi, tuikhang leh a thahat huihpi bangin amah in leilak dengawpna ding hi.\nIsrael zukham makaite in a kiphatsakpih kumpi lukhu pen khenuai-ah kituancil ding hi.\nTua a kiphasak zukham makaite minthanna pen tuk tun ma-in a om theipal min tawh kibang ding a, mi khat in tua theigah a muh ciangin lo-in a nekpah bangin maimang lel ding hi.\nTua ni ciangin Vanglian Topa pen ama mi a omlaite-a dingin minthanna kumpi lukhu leh hoihna lukhu hi ding hi.\nThukhenin a tupa tungah thutang lungsim guan ding a, khuapikulh hong luh galte a notkhia ding mite tungah hanna lungsim guan ding hi.\nHih mite zong leenggahzu tawh hoi-in khamtheihzu tawh awn uh hi. Siampite leh kamsangte nangawn zukhamin hoi uh hi. Kamsangte in zu kham lua uh ahih manin Pasian muhsak maangmuhnate thei theilo uh a, siampite in zong zu kham lua uh ahih manin a thukhen dingte uh khen theilo uh hi.\nBang hang hiam cih leh sabuai tung khempeuh a luak uh tawh kidim a, a nitlohna mun omlo hi.\nAmaute in kei hong phunsan uh a, "Amah in kua tungah hilh a, kua tungah thu gena kinei ahi hiam? Angsung panin a kilakhia, nawi tawh a kikhen tung naungekte a hilha kinei ahi hiam?\nBang hang hiam cih leh mal khat khit mal khat, gual khat khit gual khat, thu khat khit thu khat, cih bang hilel hi," hong ci uh hi.\nA mantakin, note in ka thugen na ngaih kei uh leh Topa in a pau na theihloh uh gamdang mite, note tungah thu hong hilhsak ding hi.\nTopa in note tungah tawlngakna leh lungnopna hong pia napi-in, note in ama thu na ngai kei uh hi.\nTua ahih ciangin Topa in note tungah, mal khat khit mal khat, gual khat khit gual khat, thu khat khit thu khat, cih bangin hong hilh ding ahi hi. Tua ciangin na kalsuanna khempeuh uhah na puk ding uh a, note liamin, thangah awkin, salin hong kipaipih ding hi.\nTua ahih ciangin Jerusalem khuasungah hih mite a uk, a kiphasak no uliante aw, Topa} thu za un!\n"Eite in sihna tawh thuciamna khat i bawl khin a, Leinuai tawh thukimna khat i neizo hi. A tuumcip ding tuiciin hong tun ciangin eite hong banlo ding hi; bang hang hiam cih leh zuauthu i bel a, zuauna-ah i bu hi," na ci uh hi.\nTua ahih ciangin Topa Pasian in, "En un, keimah in Zion sungah bulpi ding khat, suang, a kize-etsa suang, a manpha innkiu suang, bulpi muanhuai khat ka koih hi. Tua suang tungah, "Hih a um mi in lungkhamna tuaklo ding hi," ci-in kigelh hi.\nKeimah in thutang pen khaukhai bangin ka bawl ding a, thuman pen khaukhai sikbawk bangin ka bawl ding hi. Gial in na zuau buk uh dengkhia ding a, tui in na bukna mun uh susia ding hi," ci hi.\nTua ciangin sihna tawh na thuciamna uh kiphiat ding a, Leinuai tawh na thukimna uh kiplo ding hi. A tumcip ding tuiciin in a hong nawk ciangin note hong sugawp ding hi.\nHong nawk sialin note hong ban ding hi; bang hang hiam cih leh zingsang khat khit zingsang khat, sun leh zanin hong nawk tawntung ding hi. Topa} tung panin na zak uh thute a banbanin launa lianpi vive hi ding hi.\nBang hang hiam cih leh puanbuk sungah khe khuanna dingin lupna tom lua a, silh dingin puanza neu lua hi, a cih tawh na kibang ding uh hi.\nBang hang hiam cih leh a lamdang ama bawlte a bawl ding leh a lamdang ama nasep a sem dingin Perazim Mual tungah a sep bangin Topa in hong sem ding a, Gibeon kuama a heh bangin amah hong heh ding hi.\nTua ahih ciangin tu-in, note hong kikhihna a to mahmahin kibawl khading ahih manin thusim loin om kei un. Bang hang hiam cih leh mihonpite Topa Pasian} tung panin gambuppi-ah siatna ding thukhenna ka za khin hi.\nNa bil uh hong ngat un la, ka aw hong za un. Ngai un la, ka thugenna hong za un.\nLokhopa in khaici tuhna ding a lo kho niloh ahi hiam? Amah in lei kalkhamin git niloh ahi hiam?\nAmah in lei a zalhtam khit ciangin masala tang vawhin, kummin tang tuh a, mangbuhte a gualgualin tuhin, mangbuhham a omna ding sanah tuh a, mangbuhhamte a nawl hui-ah tuh hilo ahi hiam?\nBang hang hiam cih leh amah a manin kihilh a, ama Pasian in amah hilh hi.\nMasalate buhcilna tawh kicil lo a, kummin tangte tungah buhcilna pei kihual lo hi. Ahih hangin masalate ciangkang tawh kisatkhia a, kumminte molhtum tawh kisat hi.\nMi khatpeuh in antang cilvui ahi hiam? Hilo hi; amah in cil paisuak ngitnget lo hi. A sakol tawh buhcilna pei a kihualsak ciangin amah in kitamvuisak lo hi.\nHih zong Vanglian Topa} kiang pan a hong pai thu ahi hi. Amah pen thu lamlahna-ah lamdang mahmah a, pilna-ah lian mahmah hi.


url: =Doctor Who Guide: broadcasting for Night Terrors\nListing USA entries including Monday 10th July 2017\nNight Terrors Sat 3 Sep 2011 9:00pm EDT\nNight Terrors Sun 4 Sep 2011 12:00am EDT\nNight Terrors Sun 4 Sep 2011 3:00am EDT\nNight Terrors Sat 10 Sep 2011 1:00am EDT\nNight Terrors Sat 10 Sep 2011 5:00am EDT\nNight Terrors Sat 10 Sep 2011 3:00pm EDT\nNight Terrors Sat 17 Sep 2011 2:00pm EDT\nNight Terrors Sat 1 Oct 2011 1:00am EDT\nNight Terrors Sat 1 Oct 2011 5:00pm EDT\nNight Terrors Mon 5 Dec 2011 5:00am EST\nNight Terrors Sun 25 Dec 2011 4:00pm EST\nNight Terrors Sat 1 Sep 2012 3:00pm EDT\nNight Terrors Sat 6 Oct 2012 11:00pm MDT\nNight Terrors Mon 29 Oct 2012 9:00am EDT\nNight Terrors Sat 10 Nov 2012 11:00pm CST\nNight Terrors Fri 30 Nov 2012 3:00pm EST\nNight Terrors Sun 16 Dec 2012 11:00pm CST\nNight Terrors Mon 17 Dec 2012 4:00am CST\nNight Terrors Sun 23 Dec 2012 5:00am EST\nNight Terrors Sat 19 Jan 2013 11:00pm MST\nNight Terrors Sat 26 Jan 2013 8:50pm CST\nNight Terrors Sun 27 Jan 2013 10:00pm CST\nNight Terrors Sat 23 Mar 2013 11:00pm CDT\nNight Terrors Sat 30 Mar 2013 8:00am EDT\nNight Terrors Sun 28 Apr 2013 11:00pm CDT\nNight Terrors Wed 1 May 2013 1:30am CDT\nNight Terrors Wed 1 May 2013 7:00pm CDT\nNight Terrors Thu 2 May 2013 8:00am CDT\nNight Terrors Sat 4 May 2013 3:00am CDT\nNight Terrors Sat 4 May 2013 10:00pm CDT\nNight Terrors Sat 29 Jun 2013 11:00pm MDT\nNight Terrors Sat 3 Aug 2013 11:00pm CDT\nNight Terrors Wed 4 Sep 2013 7:00pm CDT\nNight Terrors Thu 5 Sep 2013 1:30am CDT\nNight Terrors Thu 5 Sep 2013 8:00am CDT\nNight Terrors Wed 6 Nov 2013 4:00am EST\nNight Terrors Fri 22 Nov 2013 2:00pm EST\nNight Terrors Tue 24 Dec 2013 2:00pm EST\nNight Terrors Mon 3 Feb 2014 9:00am EST\nNight Terrors Sat 8 Mar 2014 2:00pm EST\nNight Terrors Thu 27 Mar 2014 11:00pm CDT\nNight Terrors Sun 30 Mar 2014 3:00am CDT\nNight Terrors Fri 4 Apr 2014 9:00am EDT\nNight Terrors Sat 12 Apr 2014 10:00pm CDT\nNight Terrors Sat 12 Apr 2014 11:00pm MDT\nNight Terrors Sat 10 May 2014 10:00pm CDT\nNight Terrors Tue 10 Jun 2014 10:00pm CDT\nNight Terrors Sun 15 Jun 2014 11:00pm CDT\nNight Terrors Wed 18 Jun 2014 8:00am EDT\nNight Terrors Mon 11 Aug 2014 9:00am EDT\nNight Terrors Fri 22 Aug 2014 4:00pm EDT\nNight Terrors Thu 28 Aug 2014 11:00pm CDT\nNight Terrors Sun 31 Aug 2014 3:00am CDT\nNight Terrors Thu 16 Oct 2014 9:00am EDT\nNight Terrors Fri 31 Oct 2014 3:00am EDT\nNight Terrors Fri 7 Nov 2014 10:30pm CST\nNight Terrors Sat 8 Nov 2014 9:00pm CST\nNight Terrors Fri 21 Nov 2014 3:00pm EST\nNight Terrors Wed 10 Dec 2014 8:00am EST\nNight Terrors Thu 18 Dec 2014 10:00pm CST\nNight Terrors Tue 23 Dec 2014 10:00pm CST\nNight Terrors Wed 24 Dec 2014 2:00am CST\nNight Terrors Tue 30 Dec 2014 11:00pm CST\nNight Terrors Sun 4 Jan 2015 1:00am CST\nNight Terrors Sat 21 Feb 2015 11:00pm MST\nNight Terrors Mon 23 Feb 2015 11:00am EST\nNight Terrors Sat 21 Mar 2015 9:30pm CDT\nNight Terrors Sun 22 Mar 2015 3:15am CDT\nNight Terrors Sun 22 Mar 2015 10:00pm CDT\nNight Terrors Mon 6 Apr 2015 12:00pm EDT\nNight Terrors Sun 12 Apr 2015 12:00pm EDT\nNight Terrors Thu 7 May 2015 10:00am EDT\nNight Terrors Fri 12 Jun 2015 10:30pm CDT\nNight Terrors Sat 13 Jun 2015 9:00pm CDT\nNight Terrors Tue 23 Jun 2015 11:00pm CDT\nNight Terrors Sun 28 Jun 2015 1:00am CDT\nNight Terrors Thu 24 Sep 2015 8:00am EDT\nNight Terrors Mon 19 Oct 2015 11:00pm CDT\nNight Terrors Sun 25 Oct 2015 12:00am CDT\nNight Terrors Sat 31 Oct 2015 6:00pm EDT\nNight Terrors Mon 7 Dec 2015 11:00am EST\nNight Terrors Sun 27 Dec 2015 7:00am EST\nNight Terrors Mon 28 Dec 2015 1:00am EST\nNight Terrors Wed 28 Sep 2016 10:00am EDT\nNight Terrors Fri 23 Dec 2016 1:00am EST\nNight Terrors Tue 31 Jan 2017 6:00am EST\nNight Terrors Thu 2 Mar 2017 10:00am EST\nNight Terrors Wed 5 Apr 2017 9:00am EDT\nNight Terrors Sun 16 Apr 2017 2:00pm EDT\nNight Terrors Thu 4 May 2017 10:00am EDT\nNight Terrors Thu 8 Jun 2017 9:00am EDT\nNight Terrors Mon 10 Jul 2017 8:00am EDT\nNight Terrors Thu 3 Aug 2017 9:00am EDT\nNight Terrors Thu 31 Aug 2017 8:00am EDT\nNight Terrors Thu 5 Oct 2017 9:00am EDT\nNight Terrors Tue 31 Oct 2017 10:00am EDT\nNight Terrors Wed 1 Nov 2017 5:00am EDT\nNight Terrors Tue 5 Dec 2017 9:00am EST\nLet's Kill Hitler The Girl Who Waited\nOn This Day: 17th September\nThe Smugglers: Episode 2 premiered on BBC One in 1966 at 5:54pm, watched by 4.90 million viewers.\nHorror of Fang Rock: Part Three premiered on BBC One in 1977 at 6:17pm, watched by 9.80 million viewers.\nThe Paradise Of Death: Episode Four premiered on BBC Radio 5 live in 1993 at 6:32pm\nFront Row: John Simm (Hamlet) premiered on Radio 4 in 2010 at 7:15pm\nThe God Complex premiered on BBC One in 2011 at 7:11pm, watched by 6.77 million viewers.\nHeartbreak Hotel premiered on BBC Three in 2011 at 8:00pm\nDallas Campbell is 49 today - credited as Self in The Science of Doctor Who(Factual)\nGraeme Curry (died 2019 aged 61) would be 62 today - 2 credits, including Writer for The Happiness Patrol\nTomek Bork is 67 today - credited as Captain Sorin in The Curse of Fenric\nMaureen Morris is 78 today - 2 credits, including Spider Voice in Planet of the Spiders\nWilliam Simons (died 2019 aged 78) would be 79 today - credited as Mandrel in The Sun Makers\nRichard Kane is 81 today - credited as Valmar in The Power of the Daleks\nDinah Sheridan (died 2012 aged 92) would be 99 today - credited as Chancellor Flavia in The Five Doctors\nPeter Glaze (died 1983 aged 65) would be 102 today - credited as 3rd Sensorite in The Sensorites\nJohn Witty (died 1990 aged 74) would be 104 today - credited as Computer Voice in The Seeds of Death\nHenry Montsash (died 1974 aged 68) would be 114 today - credited as Hairdresser for Dr Who and the Daleks(Aaru)\nLouis Marks (died 2010 aged 82) - 4 credits, including Writer for Planet of Giants\nStephen Jack (died 1987 aged 85) - credited as Farrel Senior in Terror of the Autons\nPeter Stephens (died 1972 aged 52) - 2 credits, including Kitchen Boy/Cyril in The Celestial Toymaker


url: =THEIHHUAI KIALLAP UPADI Pa Lian Khen Nang - Laibu Saal\nHome > Thuluui/Articles > THEIHHUAI KIALLAP UPADI Pa Lian Khen Nang\nTHEIHHUAI KIALLAP UPADI Pa Lian Khen Nang\nTHEIHHUAI KIALLAP UPADI\nPa Lian Khen Nang\nEx. Township Law Officer\nThu nei naupang pen Section 45 sungah thugol a hiphial zongin naupang thukhen zum pan thukhenna ah sihsakna, khantawn thongkiatsakna cih thukhen lo ding ci hi. Thong kiatloh phamawh puahphat theih nawnloh ding ciang dong ahih leh a tampen kum 7 dong thong kia thei hi. Section 46 ah kimu hi. Naupang thukhen zum pan thunei naupang thuhilh in khahkhia ahi zongin, tua naupang liausak ahi zongin, kum 14 a cinkhit hangin sum thalawhna a neih nai kei leh a nu a pa, a cing a kemte sum liausakin khahkhia ahi zongin, mailam ah hih bang a piannawn loh nadingin nu le pa tung pan kum 3 sung mawhna bawl nawn lo ding ci-in kamciam lai bawlin nu le pa tungah naupang apkik ahi zongin, a sawtpen kum 3 sung naupang kemcing ding a kiseh ulian (Probation Officer) i kepcing ding ahi zongin, naupang pen thuhilhna le kepna tawh a piantheih kei leh a tawmpen kum 2 dong ahih kei leh naupang kum 18 a cinni dong thuhilhna sang (Trainning School) ah puak dingin thukhen thei hi, cihna thute Section 47 sungah kimuthei hi. Hih naupang Upadi (The Child Law) pen naupangte a gamtatsiatna pan nakpi takin kikhel a gamtat hoih le mihoih mipha hong suah nang lametna le ngimna Upadi ahi hi. I naupangte kemsiam ciat ni.\nNaupang siatna lam ah a makaih a panpih mi pawlkhat om thei a, tua mite Upadi in koih khong lo hi, cih theihhuai hi.\nKawlgam sunga i zat Upadi Narcotic Drugs and Psychotropic Substance Law-1993 sunga thute tawh kipaikanthei za kikham nampi khat pen Narcotic Drugs ci-in tua sungah za kikham nam gawm 123 bang pha zo a, i zakngeisa ahi Heroin, Opium, Cannabis cihte zong kihel hi. Za kikham nampi khat pen psychotrapic substance ci-in nam gawm 113 bang pha zo a, Amphetamine, Maclogualone, Metagualone cihte zong kihel hi. Nampi khat leuleu pen Procurror Chemical ci-in a tunga za kikham namtuamtuamte bawlna a kizang vangawmte hi-in nam gawm 25 bang phakhinta a, Ephedrine, Sulpheric Acid, Ergometrine, Pseudoephedrinete zong kihel hi. Zate pen 2003 kum June kha dong kumpi tangkosate kong pulaak hi. Tuate tawh kipaikan kha-in thu bawl thuakte pen a masa penin za kikhamte a pumpi tungah motzat le zatloh khentel nadingin tua mi a kimat hun pan nai 72 sungin a zun la-in Chemical Examiner in entelin a zun ah za kikhamte zang hi, cih a muhkhiat leh tua mi in za kikhamte zang keng, a ci ahi zongin, matna tawh kisai siavuan in hong zatsak hi a ciphial ta zongin kiphelkhiat nang baih lo thei a, hih Upadi Section 15 tawh thukhen a thuak leh kum 3 pan kum 5 dong thong kikhiatkul hi. Za kikhamte zatna hang tawh khantom khangno zong tampi om khin hi hang. Ka tuahkhakte lak pan a nu in za kikham a zang a ta it a kikhel ding lunggulh lua ahih manin palikte’n tawmvei sung hong kepsak leh kikhel thei ding hi, ci’n ama upmawh ngaihsutna tawh ka tapa in guihtheih khamtheih za kikham zang hi, ci-in palik ah vakhia hi. A zun ah za kikham zang hi cih mukhia-a thong kum 3 a kikhiat ciangin a nu kisikin khitui naptui tawh om hi. Upadi thei hileh zatopi ah siavuante tawh kikumin za kham zat nawnloh nading kibawlna nei leh khitui naptui luang loin ta manpha khat ngahkik ding hi, cih theihhuai hi.\nKhatvei lai-in mikhat in ka tapa a vui kang tawh kiman a kum 25 thong kikhia hi. A vuikang tawh kiman tektek lakah ka tapa kum tamkia diak si e, ci’n hong dong hi. Tua thu tawh kisai-in Section 19 Subsection (a) tawh thu kikhen hi a, kum 10 pan kum kiciangtan lo thongkhia thei hi, cih ka gen hi. Section 19 le Section 20 tawh thong a khiattheih nangin Section 26 sunga kigen zate le tua zate le tua zate a gikna a phazah le a tungsiah hi hamtang ding hi cih kimu hi. Section 26 sungah Heroin-three grammes, morphine-three grammes, monoacetyl morphine-three grammes tua namthum sung pan mah in namnih kigawm - three grammes, crude opium (ahih keileh) Processed Opium (ahih keileh) tua nih gawm-One Rundraed grammer, Cannabia (ahih keileh) Essence of Cannabis (ahih keileh) tua nihgawm twenlty five grammes, Cocoleaf- one hundred grammes, Cocoine-three grammes, tua ban ah Ministry of Health pan hunzui-a a ciangtan zate ahi guihtheih khamtheih za (ahih keileh) lungsim kiheisak zate i a gihna le a phazahte tawh thu bawlthuak mi in tua zate pen a zuak ding hi, cihna tawh thu bawl thuak hi. Tua teh guihtheih khamtheih le lungsim kiheisak za kikhamte a bawlkhiate, a zeekkhiate, a zuakte, gampua pan gamsung lutsak ahi zong gamsung pan gampua ah puakhia ahi zong, thu bawl a thuakmi pen kum 15 pan kum kiciangtan lo ahi zong, sihsakna ahi zong, thuak ding cih pen Section 20 sungah kimu hi.\nTua leh a tunga Section 16 (Section 17, 18 te pulak nawn lo) Section 19, 20 te a palsat a thubawl a thuakmi thubawl a thuak nading a huhmi pen Section 21 tawh tua thu ah awk thei a, thubawl a thuakmi mah bangin thukhenna kibang hi. Tua teh Section 16 pan 21 dongte thu khenna ah guihtheih khamtheih (ahih keileh) lungsim kiheisak thei zate tawh kisai-in a semte in gamsung gampua kipawla sem ahi zong, hiam (ahih keileh) a puakkham thei vante tawi-in sem ahi zong, tua bang gamtatna ah kum 16 cing nai lo naupang zang ahi zong, kumpi nasem i a za a min septheihnate suangin a gamtat leh thubawl a thuakna Section a kigelh a sangpen thongkhiat thuak ding hi, ci-in Section 22 sungah kimu hi.\nTua leh Section 16 pan 21 dong thukhen thuak mikhat in tua ma-in tua thumah tawh thukhenna a thuak ngei leh tua a thuakkik thukhenna adingin a sangpen thongkhiat ding hi, ci’n Section 23 sungah kimu hi. Thu bawl a thuak masa Section tawh tu-a Section kibat kul hi.\nSiavuante’n mi nuntakna hotkhiat nadinga, a zatsak simloh pumpi tungah sinnopna lungsim tawh zatloh nading le zuakna lei nate a omloh nading a deihsak hi.\nThau Upadi (The Auma Act-1878) sungah Section 19 Subsection (a) pan (i) dong om a, tua pan a kituak khadiak den pen subsection (a) (e) le (f) teng a tomin kong pulak hi. Tua Section 19 Subsection (a) pen licence nei lo thau seektawm, kem in, zuak cihte tung thu bawl thei hi. Section 19 subsection (e) pen licence om lo zum a hiam (hiam) nam khat peuhpeuh tawisuk tawitote mi nawngkaisak loh nading a khemna hizawdeuh in zukhamsa khawngin hiam tawi-a paisuk paito-a a awngawngte kidophuai hi. Setion 19 Subsection (f) pen licence nei lo thau (thaupi thauneu) avui atangte kemin ama huamte tungah thu bawl thei hi. Hih thute tawh kisai-in thong kum 3 dong ahi zong, liausum ahi zong, thong le liausum kigawm ahi zong, thukhenna thuak thei hi. Tua teh kumpi langpang dingin thau le a vui a tang a tawi leh The Arms (Temporary) Amendment Act-1951) sunga Section 19-A tawh kum 3 pan kum 7 dong thongkhia ding cihna kimu hi. Thau tawh kisai thu khauh penpen khat omlai-a tua in kumpi sunga om thau (api aneu) avui atang galvan khat peuhpeuh gukna le guk ding hanciamna, zuakna le zuak ding hanciamna, mitung piak le mi tung piak ding hanciam hi, ci-in thubawl a thuak leh Arms (Emergency Punishment) (Temporaly Act- 1949) sunga Section 2 (1) (a) ahi zong, Section 2 (1) (b) ahi zong, Section 2(1) (a) ahi zong, Section 2 (1) (b) ahi zong, Section 2 (1) (c) ahi zong, Section 2 (1) (d) ahi zong tawh thu a khen leh tua mi pen sihsakna ahi zong, khantawn thong ahi zong, kumsawm sang a tamzaw lo thongkhiat ahi zong, thuak ding hi, ci-in kimu hi. Tua ahih manin thau lei le zuak tawh kisai-in a tunga i gensa Upadi-te tawh i kipaikan khakloh nading deihsakna hi.\nThaikap nasep tawh nuntakna a zong mite in khantohna lam manawh sangin kiamna lam manawh zaw uh hi. Thaikap Upadi (Gambling Act-1986) sungah mihon kisuktuahna mun ah thai kapna a tuamtuam sum kikham a, a sem a bawlna ah a kihelte thubawl thuakin thukhen zum pan thukhennate ah kha 3 pan kha 6 dong thongkhiat kul ban ah liausum (Kyats 500) dong zong liausak thei hi. Tua kikhap kimawlna tawh thongsung pan a suahtak khit teh kimawl leuleu-a thubawl a thuak leuleu leh kha 6 pan kum khat dong thongkhiat kul hi, ci-in Gambling Act Section 12 Subsection (a) le (b)te ah kimu thei hi. Tua teh Phe kimawlna, bawhlung suih kikhapna, nambat mal nih, nambat mal thum i cih sum kikhapnate ah a phungpi a semte le a zuakte in thubawl a thuak leh thukhenna pan kum 1 pan kum 3 dong thong a kiat kul ban ah sum Ks. 1000 pan Ks. 5000 dong liausak thei lai hi. Tua kikhap kimawlna tawh thong sung pan a suahtak khitteh khawl tuan loin sem leuleu-a thubawl a thuak leh kum 3 pan kum 5 dong thong a kiatkul ta hi, ci in Section 14 (a) (b) le Section 15 (a) (b)te ah kimu thei hi. Thaikap phungpite tawh kizoma thaikapte pen thu bawlthuakna ah kha 6 pan kum 1 dong thong a kiat kul ban ah sum Ks. 1000 dong liausak thei hi. Thong pan a suahtak zawh kimawl teitei lai-in thubawl a thuak leh kum 1 pan kum 3 dong thong a khiatkul ban ah sum tul Ks. 1000 pan Ks. 5000 dong liausak thei lai hi, ci-in Section 13 (a) (b) le Section 16 (a) (b)te ah kimu thei hi a, mi sum tawh hi lo ama neihsa sum hang tawh thong kiatlawh ahih manin kidophuai hi.\nNumei le pasal kilungkim taleh kilungkimta kei leh kimawhnate ah numei in thukim loin, nial ahi zong, phal lo a hi zong, numei in a phal kei leh that ding, a na thuaksak ding cih patauhsakna hang tawh phal ahi zong, numei in amah a tenpih pasal hi, cihna tawh a phal hangin a pasal in ama zi hi lo hi, cih thei gige ahi zong, phal le phal ta kei leh numei pen kum 14 cing nai lo cihte ahihleh tua pasal pen section 376 tawh thu bawl thuak dinga khantawn thong ahi zong kum 10 dong khat teitei thong ahi zong thongkhiat kul ban ah sum liausak thei lai hi. Thu man hi-a thu kibawl mi tampi a om mah bangin hih bang thute pen mite muhna ah gamta hi lo zaw ahih man kibawlsiat nopna hang tawh mawhpih khialhpih lopi thubawl thuak zong om ngei hi. Tua teh mawhpih dingin buan a, a ngah zawh kei leh section 376/511 tawh thubawl thuak thei a section 376 i thongkhiat zah alang zah ciang thong kikhia thei hi.\nMi’ huamna sung kawma mawh bawlna a kici thei criminal trespass tawh kisai in section 441 ah kicing takin kigelh khin hi. Mi khat peuh in lo, leitang, mun le huang le inn kikansak kilutsaka thu kibawl zong om thei hi. Tua lo leitang mun, huang, inn a omte patausak ding simmawh ding lungsim nawngkaisak cihte ngimna tawh tua huang le innte va kawma va lut a, thubawl thuak ahih leh tua a gamta mi pen section 447 sungah thong kha 3 dong khat peuhpeuh ahi zong, liausum ahi zong a nih gawmin ahi zong thukhen thuak thei hi, ci-in kimu hi. Tua teh mi innsunga lut-a a om mite patauh lauthawnsaknate simmawhna, lungsim nawngkaisakna a bawl leh tua a lut mi pen thu kibawl thukhenna a thuak leh section 448 tawh thong kumkhat dong ahi zong, liausum tulkhat dong ahi zong a nih gawm ahi zong thukhenna thuak thei hi, cih kimu hi.\n(Hun tawh kizui-in penal code section 376 i ingredient pen section 375 nambat 5na ah numei kum 14 tangin kum 16 in laih ding, section 375 exception a a zi kum 13 tangin kum 15 in laih dingte leh section 417 i thukhenna penalty dingin thong kum 3 dong ahi zong liausum ahi zong thong le liausum ahi zong tawh laih ding ci-in gelkhiatna kisuaksak hi. Hih lai gelh hun ciangciang ah Upadi kipsakna om nai lo hi.)\nZYA in Zomi eLibrary / Laibusaal ading in phakna hong piak ahi hi.\nItem Reviewed: THEIHHUAI KIALLAP UPADI Pa Lian Khen Nang Description: Rating: 5 Reviewed By: Cinpu Zomi


url: =A migi Doctor (Tualgal: Gam Suplawhna) ~ Nk Khanno :: ZOMI DAILY\nposted on 14 October 2016 at 8:37 am UTC+9:30 Lomkholna: Article, Khanno\n(Tualgal hoihloh zia le minam aading kipiakkhiatna, nang khitciang (after you) cih tawh angsung lungsim neihlohna cihte le thu tampi tak hong lakkhia lai khat ahi hi.)\n(1) Ka sangkah pih ka lawmte khat ka phawk hi.\nA tun tom, a kamtawm, thu khat peuhpeuh dai takin a ngaihsun danin a om tawh akibat hang kimawl siam khat ahi hi. Amah pen Mandalay MC (Siavuan sinna sanginnpi) teltuam taihat sangnaupang khat ahi a, University kiim kimawlna kidemna ah zong Champion khat ahi hi. Khatvei lai in Mandalay kulh kimkot tai kidemna Mandalay Medical Sanginnpi in a bawlna ah amah in akhatna a la hi. Anihna ngah pa tawh nai lang bang kikhia uhi. Amah pen a thazan tuak mahmah hi.\nSang kah kumnihna ah ko a neu khante aading in tai kidemna ah Gold medal mah hong ngah in, a khatna akici teng ngah ngeingai ka hih manun ka manggilh thei kei hi. Kei ka hih leh mithum tai kidemna ah a thumna, a nihna te ka ngah hi. Aki manggilh theilo siamsin sangkah lai hunte ahi hi.\nAmah pen kimanggilh theilo phadeuh hi. Amel muhna limlim in ama thu thang khin mahmah hi.\n2nd MB (sangkah kumnihna) kipat kik kum 1981 May kha in amah tawh sanginn ah ka kimu kha hi. Amah pen Ha Cidamna Sanginnpi (University of Dental Medicine) panin sang hong kituah phei khat ahih man ahi hi. Amah pen ahi thilthel khat ahi hi.\nSanglutna a siauh tungin amat in Ha lam ngahzo bek dingin ki um ahih manin Ha (dental) lam a siau ahi hi. Mualmi khat ahi, dik hichiat in khuaval lo amah pen tua hun lai in sanglut nading kamdot kibawl ciangin Siate in “Lawm nang namat in MC ngah zo ding hilo maw, na ut leh MC sang kah theih nading hong vaihawm sak nung” acih ciangin amah utna tawh kizui in MC sang lam ah akituah ahi hi.\nAma thu gen ding hileng gen ding tampi tak a om hi. Tua hun lai in amin thang mahmah ahi Zii-Kuat-Sein kici pi 7 asang numei nu asih khit ciangin a guhte Anatomy khan sungah kikhai hi. Tua guh kikhai te kua ahia ci’n a kidot leh aman thei kei ing zong za ngei kei ingh ci hi. Ahi zongin amah bel lai nangh tuanlo hi. Lai siamlua ahih loh hangin Laivuan sim in ong hi. Lai pil hi.\n(2) Kei pen sangkah kum 2na ka man ciangin Mandalay panin Yangon sang ah ka kituah hi. Ka lawm tawh ka kigamla ta uhi. Tua zawh kum 5 khit ciangin ka lawm pen leinuai/singnuai ah gamtang (Kawl Kumpi Leh do) in om ci’n ka za hi.\nTua thu pen ahi takpi ahih lam 1989 kum Myitkyina Zatopi ah AS (Assistant Surgeon) kasep ciangin ka thei pan hi. Kumpi na kasep masak na zato pi zong ahi hi. Myikyina khuapi ah Mandalay MC ah ka kahpih ka lawmte ahi TunTunPaing, Ja Aung, Brang Aung te tawh ka kimu uhi. Myitsone lam kipai theilo ahih manin Karengnaw ah amau hong paipih uhi. Ka lawm N Lam Aung om ahih manin paikul lo hi ci uhi. Kei ngaihsutna ah ahih leh amau mi, kei mi cih bangin gi ka nei kei hi. N Lam Aung omna lam zong galte lam ci’n ka ciamteh kei hi. A vekpi in lawm vive ahi lel hi. Ahi zongin Gal le Pawl ci’n kikhenna a om lam ka phawk hi. Aw hih pen Gamvai hizen ven maw.\nZato cih pen kikhenna, kideidanna omlo hi. A vekpi in kibawl hi. Khatvei lai in Zato ah a lawmnu a en in a pai khatpa nung ah pawlkhatte in zui pah in zato kongkhakpi gei ah kikapna nasia tak a om lam zong ka thei hi. Kachin gam ah kum 2 le kha3 sung na kasem hi. Hia lam te in hong sap phial leh zong N Lam Aung lawm hi’ng ci’n gen ning ci’n na ngaihsun hi. Ku amah in zong hong sam samlo hi.\nPa Ju Nar Phawh kikapnate, mine sikkha cih bangin zato ah cina adim in a om hi. Zato ngak Puteek pa Pension la khin ta mah leh zan nai 9 sat khawng aa tawhtang ngen in cina gimte aading kikheina a honsak in a inn aa a zi bek a nusia zel hi. Nasepna ah acitak, a kuhkal ahih lam ka thei hi. Sister nu in hoihtak in genpih thei zel hi.\nMei pailoh ciang mei set hong in cina te at, cina vel, datmei tawi in pai kawikawi cih bangin ka sem hi. Zum mawtaw in hong sap leh zong ka zui hi. Zan ahih hangin zong bangmah cilo hi. Kumpi nasemte omna inn kiim te ah dum kito ngeingai kawikawi in bangkhat peuh hileh kibuk theih nading cih dan ahi hi.\nHi hun lai in galkap te le KIA te khat le khat nasia takin akikap laitak uh ahi hi. A langtuak aa Siavuante pen ka lawmte ahi hi. Khat vei Galkap lam pan in Ka lawm MyoMit Aung in gal kido khit a KIAte leen khat lak na vuah a om vante a sitna ah ‘Bailey and Love’ kici Henry Hamilton Bailey gelh amu hi. Tua laibu nei tungah N Lam Aung ci’n sign kithu ahih manin a lungnop hetlo in a dah mahmah lam kei tung ah hong gen ngei hi. N Lam Aung ahih leh KIA lam ah a liam abai te a bawl a migi siavuan pa ahi hi.\n(3) A kum kician in ka tel lian nawn kei a, ka upmawh in Siavuan ka sep zawh kum 6 khit ah ama thu kagal zak hi. Tua hun in kei pen Yangon ah ka om ta hi.\nGalkapte in sim zel uh a, amah zong mi cina te kem in khawi in galtai in a om hi. Khat vei amah leh cina gim mi 15 kiim ding a om lai tak un lui tui thakhat thu in hong khang vat hi. A tai zo cina te tai uhi. a tai zolo te amah in pua in luitui a kan pih in ahon hi. Tai hat champion khat ahih hangin amah tai lo hi. A tai zolo cina gimte nawn kawikawi in a om hi. Gal sung ahih manin nek le dawn kicing lo, mei tawh kihuan anne lo, nisim in a liam a baite bawl, at cih bangte hangin tha a nei kei hi.\nTua ni in ama tha in zo nonlo hi. A tawpna pen cina pa apua in lui gal a tunpih khit ciangin amah kitom zo nonlo hi. A tha san zo nonlo in lui tui a nang zo non kei hi.\nAmah pai ta hi.\nAman ahoih pen in hanciam hi.\nLeitung in thei hi.\nPasian in zong thei hi.\nCina te suahtakna ding aman semkhia hi.\nCina te suahtak ding a thupi pen hi. Tai hat champion khat himah leh amah suahtak nading tai sawm lo hi.\nLui a ngap zolo cina te luitui ngap in kanpih hi. Luitui in a cina te taisak lo e, a hih zawh zah in a hoihpen in hanciam ning….\nN Lam Aung icih pen hi bang mi ahi hi.\nA migi, adik, a thuman, a citak, ama nuntakna khual masa lo in mite aading a piak khiat ama hutawp n ate..\nHun tawpna ah cina te a vekin suakta uhi. ahi zongin amah ahih leh a suahtak nading thasan zo nonlo hi.\nLui tui in tai ta hi.\n(4) Tual gal pen tudong in mansiang thei nai mahmah lo hi. Amah ka phawk hi.\nTuni in N Lam Aung om bang hileh bang a gen tam kaci hi. Ama gennop ken thei ding in ka ki um hi. A dik mahmah, a cihtak mahmah, a thuman kuhkal mahmah N Lam Aung bang dan mitampi ei te in isup lawh khinta hi.\nTual gal bei ta hen!\nN Lam Aung bang mihoih mi manpha te sumh nuam nonlo hi hang.\nKhawmpi te ah thu tampi kigente Radio pan in ka za zel hi. Amaute N Lam Aung thu ka gen nuam hi.\nN Lam Aung nungta lai hileh bang a gen zen tam?\nKa lawmpa tawh a nungta sa in a kimu ding hileng dong nuam tak ingh..\nLailet: Nk Khanno (Zingsol)\nLaigelhpa : Dr Tint Tint Kyi, 3.9.2016\nTheih ding: hih lai at Dr. Tint Tint Kyi pen Professor (Medicine) General Physician ahi hi.\nPrevious: Christian Hymn te’ tangthu: Hing Eive!\nNext: Vondeih Kep Ding – 64 (Dimno’ Pa)


url: =Kitten Color Pages Coloring Pictures Of Kittens Coloring Pages Kittens And Puppies Free Coloring Pages Colouring Pages Of Coloring Pictures Of Kittens Cute Puppy And Kitten Coloring Pages – acupuncturens.info\nKitten Color Pages Coloring Pictures Of Kittens Coloring Pages Kittens And Puppies Free Coloring Pages Colouring Pages Of Coloring Pictures Of Kittens Cute Puppy And Kitten Coloring Pages\nkitten color pages coloring pictures of kittens coloring pages kittens and puppies free coloring pages colouring pages of coloring pictures of kittens cute puppy and kitten coloring pages.\ncute kitten coloring pages pdf colouring very for page,puppy and kitten coloring pages to print at free cute cat very,cute realistic kitten coloring pages cartoon color printable,cute realistic kitten coloring pages cartoon baby color kittens colouring cat,cute realistic kitten coloring pages kitties cartoon baby,cute realistic kitten coloring pages kitties color printable baby kittens l,cute puppy and kitten coloring pages kitties very kittens,cute kitten coloring pages pdf color printable cat colouring kitties,kitten color pages printable cute baby coloring kittens l pdf very,very cute kitten coloring pages color pdf kittens free puppy.\ncommentLeave a Comment on Kitten Color Pages Coloring Pictures Of Kittens Coloring Pages Kittens And Puppies Free Coloring Pages Colouring Pages Of Coloring Pictures Of Kittens Cute Puppy And Kitten Coloring Pages


url: =Paunak 22:6 ~ Dimno’ Pa :: ZOMI DAILY\nposted on 9 April 2017 at 7:16 am Lomkholna: Article, Paukhankap\nBangmah athei nailo na tano tawh innlak mi inn ah nahawh ciangin innteekte van khat peuh deih in, amau theihloh in a-ip sungah guangin inn aciahpih ngai hiam?\nSangkahna panin akimawlna toys te khat peuhpeuh adeih manin athung-ip sung ah guang in inn hong ciahpih ngei hiam?\nAhi kei leh alawm agualte van khatpeuh amau theihloh kalin guksak in asel simsak lam na theikha ngei hiam?\nNang mahmah in zong na sepna ah, na vakna ah van ki nusia khat, ahih kei leh leilak-a akia van khat peuhpeuh mu in, mi hong muhkhak ding lausim pian in kuama theihloh dingin na tawmsim ngei hiam?\nAhi kei leh tawm in anei dinga na upmawhte kiang dong in na-ap kik ngei hiam?\nTunai in akigen, a etteh huai Tokyo khuapi aom mite nunzia tawmkhat enkhawm dih ni!\nTokyo khuapi aom ‘The Tokyo Police’s Lost and Found Department’ ah kum sim in van mang kimu, kipuak kikte man pen dollar millions tampitak man phaden hi.\nTu nungkum – 2016 sung bekbek in akipuak kik van mang (sum leh atuamttuam) kimukik te man pen ¥ 3.68 billion ($ 32 Million) pha-a, 75% pen avanneite khutsung ah kipuak kik thei hi, ci-in Metropolitan Police Department te-in gen hi.\nHihci bangin sum tang mahmah leh van manpha mang tuamtuamte aneite ngahkik theihna dingin ap kik cih pen Japan minamte acitak mahmah minam khat ahihna uh kimu theipah hi.\n2015 kum in a mangsa lak ah akingah kik sum leh van le nate man bekbek pen ¥ 103 Trillion pha phial ci-a, hih amounts pen kumsim in avan bawlkhiatna pan asumlutzah i (Japan’s annual output) 19 % bang pha hi, ci hi. Hih pen akhangto khinsa (Developed Nations) gam 18 lakpan in atam penpen hi, ci-in Bank Of Japan te-in February kha in pulak khia uh hi.\nGutabuluh leh mi sia, mi hoihlo tawm in, muhtang pi-a van aguksak Damiah cihte zong Tokyo khuapi sung ah muh ding haksa mahmah hi, ci hi.\nMan aneilo phial ding, van neuno khat aki nusia, aki mangngilh khate na ngawn zong amute’n ap kik uh a, khatvei peuh ciang a neite-in hong kankik kha leh cihna tawh limtak in kepsak uh hi.\nHihci bangin acihtakna ahang pen Japan minamte ngeina leh limtak in sanginn ah akihilh hang uh hi, ci hi.\n“Japan sanginnte ah zuih huai, theih huai, peel huai asia le apha, thu le la leh pumpi kikep kikhal zia dingte hilh in sinsak uh a, amau mahmah in amau van le nate mangsak in hileh bangci bangin patua in dah ding, cih thute gen in, van amangsakte dingin ki ngaihsun sak in, hilh uh ci,” ci-in Palik pan in a khawl khinsa, tu laitak Kansai University Of International Studies ah Professor Toshinari Nishioka in gen hi.\n“ Hih tak ah naupangno khat in ¥ 10 akhut ah hong tawi-in, Palik zum ah hong ap pen lamdang lo hi,” ci hi.\nLeitung khuapi liante lak ah mihing atam penpen na mun, Tokyo khuapi pen tuin mi thuman, mi citak, mi dik, mi hoih aom penna mun, khuapi nuam pen khat in kiciamteh hi. Ahang tampi te lak ah naupang te limtak in nu leh pa, siate in pantah uh hi.\nInnlak na vak ciang bangmah athei nailo na tano in innteekte van a ipsung ah guangin hong ciahpih in na tot kei leh?\nSanginn pan a kimawlna toys te a thung-ip sung guangin inn hong ciahpih lam natheih ciang na tot kei leh?\nAlawmte nate selsim sak in aguksak lam thei gige napi cin na tot kei leh?\nHong goltoh ciangin mi lamdang deuh hong suaklo ding hi.\nNang na muh vante ap kik lo-in, tang suak in, na selsim pen lamdang lo hi. Banghang hiam cih leh i neulai in hong kihilh lo ahih manin tuadan in agam ta hi hang.\nNgaihsun dih ni!\nHong khang ding i tano te ei totna lampi mah tawnsak lai ding maw?\n‘Naupang khat a neulai-in lampi man tawnsak le cin, ateek dongin lampial nawn lo ding hi.’ci hi.\nMi tampi tak in asia khinsa mite leh nate pen sum tampi bei-in puah in bawlpha napi uh in, asia nailo vante leh naupangte pen siatna lampi atot khak loh na ding uh dalna in sum bangmah bei nuamlo uh hi.\nZudawn leh kham theih guih theih zang mitampite tua ahoih lo zongsatna panin a khawl theihna dingun sum tampi, hun tampi bei-in mapang in semna pi uh in, zu cih athei nailo, zavom, zakang cih athei nailo naupangte pilna guan in dalkhol nuamlo uh hi. Hun pia-in, sum peuhmah bei sak nuamlo uh a, donlo lai uh hi.\nMotor kibut theihna lampi pen bawl phat, puah phatna dingin sum zangnuam lo-in, akibut ciangin aliam abai mite bawlna ding leh asia motor puahna dingin sum tampi azangte tawh kibang sa ing. Lampi hoihtak puah peuh leng motor hong kibung nawnlo ding hi.\nLungngai kik dih ni!\nMi-in a neulai mah in lamman tawnsak in, asiat ma-in dalkhol uh hi.\nPS : Japan gam pen Christian gam sakha kei ni. 2.3 % bek Christian hi.\nRef : The Japan Times\nPrevious: ZIUSA Thupulakna: US gam KY State a Refugee Resettlement vai\nNext: Nisuh nipi panin sinding ~ K. Lang Kap


url: =Girlfriend Zombie Chapter 15 - Komiktap\nGirlfriend Zombie Chapter 15\nRead the latest manga Girlfriend Zombie Chapter 15 at Komiktap . Manga Girlfriend Zombie is always updated at Komiktap . Dont forget to read the other manga updates. A list of manga collections Komiktap is in the Manga List menu.\ntags: read manga Girlfriend Zombie Chapter 15, comic Girlfriend Zombie Chapter 15, read Girlfriend Zombie Chapter 15 online, Girlfriend Zombie Chapter 15 chapter, Girlfriend Zombie Chapter 15 chapter, Girlfriend Zombie Chapter 15 high quality, Girlfriend Zombie Chapter 15 manga scan, September 9, 2021 , komiktap


url: =Salai Za Lian thu keima heak tawmno (behlapna) :: ZOMI DAILY\nposted on 13 March 2015 at 2:05 pm Lomkholna: News, Zomi\n1 ) Keima at Salai Za Lian thu ” Zomi Daily ” sung ah nongsuaksak uh man in kalungdam hi.\n2 ) Thu pawlkhat kabelap nuamlai hi —\nBawkthaw ( Ygn ) stageshow lai in Salai Za Lian in tua hunlai aminthang mama ” The Aces ” alawmte avekpi in Zopuan silsakzen cithu in thuno hingol hi- –\n(a)Zomi thin aneitatakna kician kasa hi.Ei Zomi dangte tubang Zopuan asil omngollai bek domngol in Zopuan siltu zong kingaisunngol lai , ihsil zong kimaizum laitu hi.Ama in amaizumngol in ki angtang zawsap hi.\n(b)Alawm angualte tawh thu kisi in thu tonkhawmthei cishya kimuthei hi.Alawm angualte in thupi sim in zakta in athu mang ci-in kimuthei hi.Lampuizo kicithei hi.Tuhunciang Zomi sungpan hibang ih omkik tu hamsazo tu um ing.\n3 ) RIT sangpi ah hongpailai music hongtum lai in Kawlngam sung lasathiam aminthang tammama zong hongpai hi. ႏြဲ႕ယဥ္ဝင္း , ေကဂ်ာႏူး te popular mama hunlai hi.Tua hunlai in ” The Aces ” ( ေတးပန္းခ်ီ ) kicipole lasa minthangte kihel hamtang hi.\nMajor Kam Cin Lian ( Rtd.)\n1) Salai Zalian in 2014 kum Kawlngam buppi sungpan in ” Khan tontung Music thiamna tel (တသက္တာ ဂီတထူးခၽြန္ဆု) ” hongnga aa sumtang Tein 50 zong hongnga hi.MRTV- 4 sungpan hongsuak hi.Zomi sungpan hibang tel ngakikna tu olngol tu hi – –\n(a )Ama in music laibu zong atngei ( vawtngei ) hi.\n(b )English ( Mang hun ) radio sung local talent programme ahzong tumngei aa minthang hi.\n(c) The Aces music band te in stereo hun piancil masa lai in minthang mama hi.\n2 )1974 kum kiim in The Aces pawl te in RIT sangpi ah Fresher Welcome khat ah hongtum aa keizong la khat kasangei hi.Tualai in lead- Austin,keyboard Jimmy Htay, bass- Salai Zalian hi.\n3 ) 1976 kiim in Bauk Htaw ah stageshow om aa Zopuan kasilnuam hong citana Zopuan tual , akaang 6 kazonsak aa ” The Aces ” bup in Zopuan silkawm in music tum, lasa hi.Tua Zopuan theampo keima hotel ah kasawp sak aa puan kazutsak hi.Minam thin in hong hatsak citu ziam maw.\n4 ) Ngalkap sung katumzawkciang ka kimunonbua aa kum 35 zawkciang kakimukik pheang uh hi.\n5 ) Salai Za Lian cidam in nakhan sau ta hen.\nMajor Kam Cin Lian (Rtd.)\nPrevious: I nambat a gual kua ahia leh? ~ Rev. Zam Khat Kham\nNext: Malaysia vanleng MH370 zonna in sum RM79 Million kibeikhin


url: =Tulaai Leitung Thuthang Tuamtuam updates July 16,2016 :: ZOMI DAILY\nposted on 16 July 2016 at 3:53 pm Lomkholna: Khawmpau, Myanmar, News, World, Zomi\n#ZCD 21st Century Panglong Standing committee te makaih natawh July22-23 Sung Yangon khuapi ah Second Pinlong tawh kisai thukikupna khawmpi kibawlding a Chin State sung ah kipawlna omkheempeuh leh gampua a kipawlna te sam uhhi. Sum le paai tawh kisai in USAID te abeiteng sikding uhhi. ZCD\n# Kum 40 sung Kawlgam Gaalkaap Mang kheempeuh in athupi simloh uh July 19 Nisim a kibawl Gam le Minam a ding a asi Aung San leh alawmte phawkna pawi July 19 niciang Yangon Mizahtaakhuai te phawkna innpi ah kibawl dinga tua mun ah alam dang mahmah Kawlgam Gaalkaap Maangpi Min Aung Hlaing in kapaiding ci in July 15,2016 ni in a facebook ah taangkokhia hi. Alamdang kaanlaai ah tuani mah in Pi Suut Cing Nyipidaw Gaalkaap zumpi teng en in kilen hialhial se uhhi.BBC\n#Piantit gam Nice Khuapi ah July 14,2016 ni Piantit minam ni abawl mipi te migilo khat in Lorry pi tawh banphul in mi 84 asihna hang in Leitungbup Gam makaai te in July 16,2016 ni in zahtaakna dahpih na puakciat uha, Kawlgam President U Htin Ktaw in zong dahpihna Mangpau tawh puak giapgiap in genkhia hi. VOA\n#NLD te kumpi asep zawh ni 100 sung Kachin gam leh Rakhiang gamte ah mipi lungsona hang a buaina nihvei tuak uh ahihman in Mailam ah tuabang buaina aom leh avikding in thukin kipawlnakhat President thupiakna tawh July 14,2016 ni in phuankhia uha, Vice President U Van Thio President ah kikoih in Kawlgambup Palik lianpeenpa Secretary ah koih uhhi. Pawlkhat te Gaalkaap kumpi sang suukzaw uh cin phatlo uhhi. 1988 Buailai in Chin tat te mipi kapsak uha, tun buaina a om leh ahualding nakaaipi in Chin te mah koih mawk uhhi.\n#Thu bul kicianlo pi in Turkey Gaalkaap ten Turkey gam thuneihna kalazo uhhi ci in July 15,2016 ataangko nahang in Turkey gamsung ah buaina lianpi piang a July 16,2016 ni in Ankara Khuapi ah mi 90 si in Gambup huam ah mipi 1,154 vaal liam in Gaalkaap zalian 1,563 kiman hi.Tun ahihleh Thuneihna alaak sawm Gaalkaap tampi tak zong amawhna uh kisik kik in thunei tetung ah luut uha, thubuai avengveng hita ci in President Recep Tayyip Erdogan in taangko khia ta hi. CNN\n# US President Candidate R-Donald Trump in ka Vice President ding in Indiana Governor Mike Pence kateel khia ta ci in July 15,2016 ni in taangko khia hi. CNN\nUpdates: Reports: 90 dead in Ankara; 1,156 hurt across Turkey\nTurkey gam Buaina\nTurkey kumpi deihlohna hang in lungkim lohna abawl litlit mipi pawlkhat paulam in Turkey gam thuneih kabuluah ta uhhi cin July 15,2016 Ni in taangko ngiau uhhi.\nPrime Minister Binali Yil Dirim in bel “Tu bang miaumiau om sei ing aziam? Asu in soi tawng”ciphot in Khung fiufiau fot se hi.\nAhizong in tu in asun azan cilo in Gaalkaap te Ankara leh Istanbul khuapi te ah Lamdung Lamvaai khaaktan in Simtumpi tawh, Thau tawh, Gaalvanleeng tawh didi dada sa uh Thau ging ziahziah, Bomb puakkham ziahziah a Dumde leh Cipi zong vaak ngamnawn mawngmawng lo hi. Siphu leh Khui zosiah le avaak ngam nawn ngawl khi.\nTuabang kawmkaal ah July 15,2016 Ni den mahmah in President Recep Tayyip Erdogan Isatanbul khuapi ah Vanleeng tawh ongtu diaidiai a amah apakta Mipi te in nasia tak in na muak uhhi. ” Kei cu nan President pa kasi ci in Pa taktak a honpai khaukhau maicu!! Turkey Nula ten leh “Oi iva han ropui tak an ci supsup maita uhhi. President pa in hibang a gambup thuneihna alaaksawm miginalo ten thaman limci asangding uhhi ci in genkhia hi.\nThukan te genna ah hivai peen Kumpi lam adeihlo Gaalkaap pawlkhat nasepna hi a thuluutzolo lel ding ci in gen uhhi.\nPrevious: Turkey gamsung buaina hangin mi 90 si, 1154 liam, galkap mi 1563 kimanta\nNext: Theihhuai Zogam tangthutom ~ J. Thang Lian Pau


url: =Rent Room In Bedok in Pasir Ris / Tampines | Room for Rent & Flat Share | Gumtree Classifieds Singapore\n"rent room in bedok" in Room for Rent & Flat Share in Pasir Ris / Tampines\nroom rental in bedok\nroom rent bedok for indian\nroom. for. rent indian bedok\nroom rent in bedok\nAlert Filters: Room for Rent & Flat Share in Pasir Ris / Tampines (Keyword:"rent room in bedok")\nLooking for a single room or sharing\nGet a daily alert with: Room for Rent & Flat Share in Pasir Ris / Tampines (Keyword:"rent room in bedok")